Προστασία πρώτης κατοικίας: Άνοιξε η πλατφόρμα- Βήμα βήμα η διαδικασία – InfoNews24\nΠροστασία πρώτης κατοικίας: Άνοιξε η πλατφόρμα- Βήμα βήμα η διαδικασία\nΆνοιξε χθες (01.07.2019) η ηλεκτρονική πλατφόρμα για την προστασία της πρώτης κατοικίας, σε εφαρμογή του νόμου που ισχύει από την 30η Απριλίου Σύμφωνα με τις εκτιμήσεις των τραπεζιτών και της κυβέρνησης, στο νόμο για την προστασία της πρώτης κατοικίας μπορούν να ενταχθούν περί τα 180.000 νοικοκυριά και το συνολικό ποσό που θα καλούνται να ρυθμίσουν είναι περί τα 10 δισ. ευρώ.\nΗ πλατφόρμα έχει ανοίξει από χθες το πρωί.


Λαυρέντης Μαχαιρίτσας: Ένας σπουδαίος καλλιτέχνης, ένας μεγάλος Παναθηναϊκός | Panathinaikos24.gr\nΑφιέρωμα του Panathinaikos24.gr\nΟ Λαυρέντης Μαχαιρίτσας έζησε με μια κιθάρα στα χέρια και με το τριφύλλι στην καρδιά. Στο νου του "τριγύριζαν" στίχοι, μελωδίες και ο αγαπημένος του Παναθηναϊκός.\nΟ Λαυρέντης Μαχαιρίτσας έζησε με μια κιθάρα στα χέρια και με το τριφύλλι στην καρδιά. Στο νου του “τριγύριζαν” στίχοι, μελωδίες και ο αγαπημένος του Παναθηναϊκός. Αφιέρωμα του panathinaikos24.gr\n“Ρίξε κόκκινο στη νύχτα, ρίξε λάδι στη φωτιά…”, αναφέρει το ρεφρέν ενός από τα πιο γνωστά τραγούδια του Λαυρέντη Μαχαιρίτσα, ο οποίος συνέδεσε το εν λόγω χρώμα με τις πολιτικές του πεποιθήσεις, έχοντας άλλωστε αρχίσει την καλλιτεχνική του πορεία στη “Συντροφιά”, πλάι στον “τροβαδούρο της αντίστασης”, τον Πάνο Τζαβέλλα. Μην σας ξεγελά όμως η αναφορά για το “κόκκινο”, διότι κατά κοινή ομολογία, ο Λαυρέντης Μαχαιρίτσας έμαθε από νωρίς να αγαπά το πράσινο του Παναθηναϊκού. “Αριστερά είναι για μένα η αντίθεση σε κάθε μορφή λανθάνουσας και εκ του πονηρού εξουσίας. Αλλά εμένα προσωπικά δεν με ενδιαφέρει ούτε η ταμπέλα, ούτε η φανέλα. Έχω τον Παναθηναϊκό, δεν θέλω άλλη φανέλα”, είχε πει κάποτε…\nΕίχε φροντίσει να κάνει την επιλογή του από τα παιδικά του χρόνια, ξεφεύγοντας από τον κανόνα που θέλει τους γιους να ακολουθούν το παράδειγμα των πατεράδων τους. Εκείνος, έκανε τη διαφορά και… “ντρίμπλαρε” τον δικό του. “Ο πατέρας μου ήταν Ολυμπιακός και για να με κάνει… ομοϊδεάτη του με πήγε σε ένα παιχνίδι με τη Γουέστ Χαμ. Και εγώ έγινα… Γουέστ Χαμ. Δεν θα μπορούσα να γίνω ποτέ Ολυμπιακός. Αφού τους έβλεπα και έβγαζα… σπυριά”, είχε αναφέρει χαρακτηριστικά στο “Βήμα”.\nΟ Λαυρέντης Μαχαιρίτσας, ο οποίος “έφυγε” από τη ζωή τα ξημερώματα της Δευτέρας, ήταν το κλασικό παράδειγμα μιας ρομαντικής ψυχής που ακολουθούσε το ίδιο ρομαντικά τον αγαπημένο του Παναθηναϊκό. Γεννημένος στις 5 Νοεμβρίου του 1956, έζησε ως έφηβος το έπος του Γουέμπλεϊ και μέχρι το τέλος δεν έπαψε να τη στηρίζει, αν και και τα τελευταία χρόνια, εξέφραζε ανοιχτά την πικρία του για όσα συνέβαιναν στο ελληνικό ποδόσφαιρο αλλά και στα ενδότερα του συλλόγου που βρέθηκε στον κυκεώνα των οικονομικών προβλημάτων.\nΩς ρομαντική ψυχή, κάτι που φάνηκε άλλωστε και μέσα από τα τραγούδια του, δεν θα μπορούσε να δει το ποδόσφαιρο με τους σύγχρονους όρους, δίνοντας “πάτημα” στη βία, τα κέρδη και τις σκοπιμότητες. Μπορεί να “έβγαζε σπυριά” με τον “αιώνιο”, αλλά επιζητούσε την καζούρα στις χαρές και τη δεχόταν στις λύπες. «Και εγώ γουστάρω να κερδίζει συνέχεια ο Παναθηναϊκός και να κάνω καζούρα στους φίλους μου τους Ολυμπιακούς. Αλλά ως εκεί. Όχι και να πλακωνόμαστε στις μπουνιές». Στο μυαλό του τριγύριζαν οι αναμνήσεις από τη Λεωφόρο των παιδικών του χρόνων και παρά το γεγονός πως είχε δομημένη αντίληψη για το “σήμερα” και τις αλλαγές που επήλθαν με τα χρόνια σε όλες τις εκφάνσεις της ζωής και συνάμα του αθλητισμού, για εκείνον, ο αθλητισμός και συνάμα ο Παναθηναϊκός ήταν κάτι το “μεγάλο”, κάτι το “ιδανικό”.\nΑλλά και ο Παναθηναϊκός αγάπησε τον Λαυρέντη. Λίγη ώρα μετά τη γνωστοποίηση του θανάτου του, η ΠΑΕ, η ΚΑΕ και ο Ερασιτέχνης εξέδωσαν συλλυπητήριες ανακοινώσεις για τον καλλιτέχνη ο οποίος εθεάθη εκατοντάδες φορές στις εξέδρες της Λεωφόρου, του ποδοσφαιρικού αλλά και του μπασκετικού ΟΑΚΑ, έχοντας μερικές εξ αυτών δίπλα του τον έτερο φίλο του Παναθηναϊκού, τον Γιάννη Ζουγανέλη. Όλες οι ανακοινώσεις έκαναν λόγο για έναν “αιώνια πιστό” καλλιτέχνη στην Παναθηναϊκή Ιδέα. Πέραν τούτου, ο Λαυρέντης δεν είχε διστάσει να κάνει το βήμα μπροστά όταν ο σύλλογος “χτύπησε” το πρώτο του “καμπανάκι”, όντας ιδρυτικό μέλος της Παναθηναϊκής Συμμαχίας.\n“Δεν ξέρω αν σώνεται η οικονομική κατάσταση στην ομάδα μου και αν σωθεί, αλλά αν πάψει να υπάρχει Παναθηναϊκός θα πάψει να υπάρχει με μαθηματική ακρίβεια και ο Ολυμπιακός. Και τότε τι θα κάνουμε τις Κυριακές μας; Για μένα Κυριακή ίσον ποδόσφαιρο. Αθλητικά στην τηλεόραση. Έτσι έμαθα από μικρός. Δεν είναι κάτι τόσο φοβερό να δώσει ο κόσμος 150 ευρώ για κάτι που αγαπάει. Είναι 15 ποτά σε ένα μπαρ. Αν μπορείς να σώσεις ένα πράγμα που αγαπάς, είναι καλό. Κι ας είναι τόσο δύσκολες οι εποχές. Λες και δεν ξέρουμε ότι ο κόσμος δεν έχει να φάει. Κάποιοι αυτό λένε. Αυτό τι σημαίνει όμως; Ότι αν δεν ασχοληθώ εγώ ή κάποιος άλλος με τον Παναθηναϊκό θα έχει να φάει ο κόσμος; Δηλαδή τι θέλουν, να μας τα κόψουν όλα; Να πεθάνουμε όλοι πριν την ώρα μας”, είχε τονίσει το 2012 στο “Βήμα” για το εγχείρημα της “Συμμαχίας”.\nΗ σύνδεση του Μαχαιρίτσα με τον Παναθηναϊκό δεν αποτέλεσε μια ευθεία γραμμή, διότι ο εκλιπών δεν δίστασε να εκφράσει ανοιχτά τη γνώμη του, όταν του απηύθυναν το ερώτημα που βασανίζει εδώ και μερικά χρόνια όλους του φίλους της ομάδας: “Τι πιστεύεις ότι φταίει;”. Ούτε έπαψε να στηρίζει. Ο φωτογραφικός φακός τον έχει “συλλάβει” δίπλα στον Ζέλικο Ομπράντοβιτς, σε εκδήλωση του Κώστα Παταβούκα, στην παρουσίαση του λευκώματος για τα 100 χρόνια του συλλόγου και φυσικά… στα γήπεδα.\nΕδώ και λίγες ώρες, ο Λαυρέντης έχει ξεκινήσει το ταξίδι του για την “άκρη του απείρου”, αφήνοντας σε όλους όσοι συναντήθηκαν μαζί του μουσικά, συνδέοντας προσωπικές στιγμές και αναμνήσεις μέσα από τα στιχάκια του, ένα “καθρεπτάκι της λύπης”. Ο Λαυρέντης “έφυγε” νωρίς, αλλά τουλάχιστον, όσο ζούσε, φρόντιζε σε κάθε δυνατή ευκαιρία να γνωστοποιεί όλα όσα αγάπησε και τον εξέφραζαν: τη μουσική, την αριστερά και φυσικά τον Παναθηναϊκό, προτού βρει την ευκαιρία να “πάει στον παράδεισο”.


Ανακοίνωση My Mall Λεμεσού μετά την πληροφορία για ύπαρξη ύποπτου αντικειμένου | Cyprus Times\nNovember 28, 2021 Sunday 07:57:12\nΑνακοίνωση My Mall Λεμεσού μετά την πληροφορία για ύπαρξη ύποπτου αντικειμένου\nΑνακοίνωση εξέδωσε το MY MALL Limassol μετά την πληροφορία για την ύπαρξη ύποπτου αντικειμένου στο εμπορικό κέντρο και την εκκένωση που ακολούθησε με οδηγίες των αρχών ασφαλείας.\nΣυγκεκριμένα, το MYMALL Limassol, ευχαριστεί όλους τους επισκέπτες και ενοικιαστές για την άψογη και άρτια συντονισμένη συνεργασία τους, στη διαχείριση του θέματος που προέκυψε σήμερα και αφορούσε στην πληροφορία για τοποθέτηση ύποπτου αντικειμένου.\n«Η εκκένωση έγινε με ήρεμο τρόπο, με την καθοδήγηση της Αστυνομίας και του προσωπικού ασφαλείας του MYMALL Limassol, πάντοτε με γνώμονα την ασφάλεια του κοινού, ακολουθώντας το εγκεκριμένο σχέδιο εκκένωσης», αναφέρει.\nΕπιπρόσθετα, ευχαριστεί την Αστυνομία και όσους συνέβαλαν στην ομαλή εκκένωση του χώρου.\nΤο “MYMALL Limassol” λειτουργεί κανονικά και αύριο (1/4 ) θα είναι ανοικτό για το κοινό, εκτός των καταστημάτων.\nΜετά τις έρευνες… ψάχνουν από που ήρθε το email (pics-video)\nΣε κόκκινο συναγερμό μετά την τριπλή ταυτόχρονη απειλή


Τρόμος στη ΔΟΥ Κοζάνης: Τέσσερις τραυματίες μετά από εισβολή άνδρα με τσεκούρι - CNN.gr\nΑνανεώθηκε: Πέμπτη, 16 Ιουλίου 2020 14:15\nΣκηνές τρόμου εκτυλίχθηκαν το μεσημέρι της Πέμπτης στη ΔΟΥ Κοζάνης όταν ένας άνδρας εισέβαλε με τσεκούρι στο τμήμα εισοδήματος και άρχισε να επιτίθεται αδιακρίτως στους υπαλλήλους.\nΑπό την τυφλή επίθεση τραυματίστηκαν τρεις γυναίκες και ένας άνδρας με την κατάσταση του ενός να χαρακτηρίζεται κρίσιμη.\nΟ δράστης, ηλικίας περίπου 45 ετών, αφοπλίστηκε από τον προϊστάμενο του τμήματος και έναν άλλον άνδρα και ακινητοποιήθηκε.\nΜιλώντας στο ΑΠΕ-ΜΠΕ μια αυτόπτης μάρτυρας, εργαζόμενη στο τμήμα που δέχθηκε την επίθεση ανέφερε ότι ο «δράστης μπήκε πρώτα μέσα στο τμήμα Κεφαλαίου και κατόπιν έστριψε και πήκε στο τμήμα Εισοδήματος. Ενας συνάδελφος του υπέδειξε ότι δεν μπορεί να μπει μέσα αλλά χρειάζεται να πάρει το αριθμημένο χαρτάκι της προτεραιότητας. Χωρίς να πει κουβέντα ξεκρέμασε από την πλάτη του ένα μικρό σακκίδιο εβγαλε τον τσεκούρι και χτύπησε τον Πέτρο...Η επόμενη κίνηση του ήταν να χτυπήσει δυο φορές την Δώρα...Στο τέλος και όταν όλοι φωναζαν κι έτρεχαν δεξιά κι αριστερά πανικόβλητοι αυτός είπε... "τωρα σας άρεσε; Καλά να πάθετε..."».\nΜετά τη γνωστοποίηση του περιστατικού, ο διοικητής της Ανεξάρτητης Αρχής Δημοσίων Εσόδων (ΑΑΔΕ), Γιώργος Πιτσιλής, μετέβη στην Κοζάνη. Σύμφωνα με πληροφορίες του ΑΠΕ - ΜΠΕ, ο κ. Πιτσιλής επικοινώνησε με τον υπουργό Προστασίας του Πολίτη Μιχάλη Χρυσοχοΐδη και τον υφυπουργό Υγείας Βασίλη Κοντοζαμάνη για να ενημερωθεί για την κατάσταση της υγείας των τριών τραυματιών. Επίσης, ενημέρωσε τον υπουργό και τον υφυπουργό Οικονομικών, Χρήστο Σταϊκούρα και Απόστολο Βεσυρόπουλο.\nΕΛΛΑΔΑ\t· ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\t· CNN ΕΙΔΗΣΕΙΣ\t· ΚΟΖΑΝΗ\t· ΤΡΑΥΜΑΤΙΕΣ\t· ΔΟΥ\t· ΕΙΣΒΟΛΗ ΕΝΟΠΛΟΥ


«Μ᾽ένα ολόκληρο στην πλάτη» | Η Εφημερίδα των Συντακτών\nΜε μισή καρδιά, με μισόλογα, με μισό τίποτα, πορευόμαστε, ακόμα κι όταν κουβαλάμε ένα ολόκληρο στην πλάτη\nΚοιλάδα των δακρύων πρέπει να ήταν η Κεντρική Κρεαταγορά της Αθήνας τη Μεγάλη Εβδομάδα, αν πιστέψουμε τα ιδιωτικά κανάλια. Διαβαίνουν, λένε, οι καταναλωτές, κοιτάζουν θλιμμένοι τα νωπά κρέατα και ψωνίζουν τόσα λίγα που είναι σαν να μην ψωνίζουν τίποτα.\nΕίναι αλήθεια ότι προσπαθούμε να ξοδέψουμε λιγότερα, είναι αλήθεια ότι κυνηγάμε τις προσφορές, όμως λίγο αρνί ή κατσίκι όλο και καταφέρνουμε να βάλουμε στον φούρνο, και ας μη μείνει περίσσευμα για αύριο.\n«Παρά την ποσότητα του κόσμου, η αγοραστική κίνηση σε τίποτα δεν θυμίζει Μεγάλο Σάββατο», λέει η κυρία που κάνει επιτόπιο ρεπορτάζ. («Ποσότητα», καλά ακούσανε τα αυτιά μας.) Χυμώδης όμως ο λόγος ενός κρεοπώλη, που κάνει δηλώσεις στην κάμερα: «Περισσότερες πατάτες θα βλέπουμε στο πιάτο μας παρά κρέας... Κόσμος πολύς, κοσμοσυρροή, αλλά δεν βλέπεις ένα ολόκληρο στην πλάτη».\nΤο «ολόκληρο» είναι ένα ακέραιο αρνί, συσκευασμένο σε μαύρη ή μπλε πλαστική σακούλα που παίρνει το σχήμα του. Οι αγοραστές το μεταφέρουν στην πλάτη ή κρατώντας το αγκαλιά σαν να ᾽ταν μωρό. Κι αυτή η εικόνα του ανθρώπου με το ηττημένο αρνί ίσως είναι από τις πιο αισιόδοξες, τις πιο πασχαλινές των ημερών.\nΚυρίως όμως το ολόκληρο φανερώνει ότι δεν θα το φας μόνος σου ή με την (συνήθως ολιγομελή) οικογένειά σου, ότι μεγάλη «ποσότητα» καλεσμένων θα καθίσει την ημέρα του Πάσχα στο τραπέζι μας.\nΠαρά τη μιζέρια των τηλεοπτικών δελτίων, αρκετά ολόκληρα στην πλάτη, πολλές βαριές σακούλες στο χέρι βλέπαμε τη Μεγάλη Εβδομάδα στην περιοχή της αγοράς. Και ακόμα πιο πολλά ολόκληρα κυκλοφορούσαν εκτός Αθήνας, μια που η πόλη άδειασε καθώς στις μέρες της συνήθους«απόδρασης» προστέθηκε η αργία της Πρωτομαγιάς.\nΚι αν οι πατάτες στο πιάτο είναι περισσότερες από το κρέας, τι πειράζει; Δεν είναι για χόρταση το κρέας, συμβούλευαν κάποτε οι παλιοί, όπως συμβουλεύουν σήμερα, αλλά για διαφορετικούς λόγους, οι διατροφολόγοι. Κάπως έτσι ένας παππούς εξηγούσε κάποτε στο εγγονάκι του που εξαφάνιζε με ταχύτητα αστραπής το τυρί, χωρίς να δείχνει τον ίδιο ζήλο και για το ψωμί: «Το τυρί το λέμε τυρί γιατί το τηράμε, δεν το τρώμε μονομιάς».\nΔεν είναι για χόρταση το τυρί και το αρνί, δεν είναι για χόρταση και η αριστερή κυβέρνηση. Και με μισό αρνί και με το μισό του μισού κάνει Πάσχα ο άνθρωπος.\nΕξάλλου, μια φορά κι έναν καιρό οι φτωχοί βολεύονταν με «μισαδάκια», ενώ τώρα οι απόγονοί τους κόβουν εντελώς το τσιγάρο ή καταφεύγουν στον τεχνητό ατμό για λόγους υγείας και οικονομίας. «Τα μισά να κάνει από όσα υποσχέθηκε ο Τσίπρας στη Θεσσαλονίκη, εμένα μου αρκεί», έλεγαν πολλοί πέρυσι τον Γενάρη, πριν από τις εκλογές. Τώρα οι ίδιοι διαπιστώνουν ότι καταργούνται, κόβονται τουλάχιστον τα μισά από όσα όρθια, από όσα ακέραια είχαν απομείνει.\nΖούμε στην εποχή του μισού: μισός μισθός, μισά μεροκάματα, μισά λιμάνια, μισή σύνταξη, μισή δωρεάν παιδεία και συχνά η μισή οικογένεια άνεργη ή ξενιτεμένη. Ούτε καν μισές προσδοκίες, ούτε καν μισή ελπίδα. Μόνο το μισό από το αντίθετό τους. Με μισή καρδιά, με μισόλογα, με μισό τίποτα, πορευόμαστε, ακόμα κι όταν κουβαλάμε ένα ολόκληρο στην πλάτη.\nΑΠΟΨΕΙΣ 10.07.2017, 15:10\nΣιδηροδρομική ταλαιπωρία με την ΤΡΑΙΝΟΣΕ\nΔρομολόγιο: Αθήνα - Θεσσαλονίκη. Τρένο 56, ώρα 14.18, κλάση Β’ Βαγόνι 5, θέση 16. Παρασκευή 23 Ιουνίου 2017, θερμοκρασία 39-40οC. Το εν λόγω βαγόνι, τελευταίο στη σειρά, εξ αρχής χωρίς κλιματισμό... Επιβάτες...\nΑΠΟΨΕΙΣ 25.10.2015, 23:02\nNα δίνεις σε πολλούς, για να παίρνεις από πολλούς...\nΟ Φρανσουά Ολάντ ήρθε, λοιπόν, στην Αθήνα. Κάθε φορά που λαμβάνει χώρα κάτι παρόμοιο γίνονται πάνω κάτω τα ίδια πράγματα. Φυσικά, η όλη υπόθεση δεν είναι ζήτημα φωτογραφιών, χαμόγελων, χειραψιών και λοιπών...


Θεατρόκοσμος: Διεθνές Θερινό Σχολείο Αρχαίου Δράματος με θέμα τον Αίαντα του Σοφοκλή\nΤο Θερινό Σχολείο Αρχαίου Δράματος θα πραγματοποιηθεί όπως και το προηγούμενο την περίοδο 1-10 Ιουλίου 2014 στο Παλαιό Ελαιουργείο του Δήμου Ελευσίνας. Απευθύνεται σε 40 σπουδαστές άνω των 18 από την Ελλάδα και το εξωτερικό και θα περιλαμβάνει:\n52 ώρες μαθημάτων\nΣτο Θερινό Σχολείο Αρχαίου Δράματος θα διδάξουν οι:\nΠαραστάσεις και παράλληλες δράσεις του Αττικού Σχολείου:\nΣοφοκλή ΑΙΑΣ, σκηνοθεσία: Μάρθα Φριντζήλα, μουσική Βασίλης Μαντζούκης\nΣοφοκλή ΑΝΤΙΓΟΝΗ, υπεύθυνη: Πηνελόπη Τσιλίκα, μουσική Κώστας Νικολόπουλος\nΣοφοκλή ΗΛΕΚΤΡΑ, υπεύθυνη: Κατερίνα Πατσιάνη, μουσική Τάσος Σπηλιωτόπουλος\nΣοφοκλή ΟΙΔΙΠΟΥΣ ΤΥΡΑΝΝΟΣ, υπεύθυνος: Τάσος Δημητρόπουλος, μουσική Πανού Μανού\nΣοφοκλή ΟΙΔΙΠΟΥΣ ΕΠΙ ΚΟΛΩΝΩ, υπεύθυνοι: Φοίβος Συμεωνίδης, Αφροδίτη Κλεοβούλου, μουσική Παναγιώτης Τσεβάς\nΣοφοκλή ΤΡΑΧΙΝΙΕΣ, υπεύθυνοι: Μιχάλης Πανάδης, Αλεξάνδρα Ταβουλάρη, μουσική Βαγγέλης Παρασκευαϊδης\nΣοφοκλή ΦΙΛΟΚΤΗΤΗΣ, υπεύθυνη Νάνσυ Σιδέρη, Γιώργος Βουρδαμής, μουσική Κοσμάς Λαμπίδης, Σταύρος Ρουμελιώτης\nΣοφοκλή ΑΝΤΙΓΟΝΗ από τον θίασο Commedia del' Arte al Improvissata\nΠροβολή της ταινίας Αντιγόνη του Γιώργου Τζαβέλλα\nΠροβολή της ταινίας Edipo Re του Pier Paolo Pasolini\nΑττικό σχολείο αρχαίου δράματος 2013-2014: Σοφοκλή ΑΙΑΣ\nΗ φετινή έρευνα αφορά στην ολοκληρωμένη παρουσίαση του έργου Αίας του Σοφοκλή εστιάζοντας στην σχέση του αρχαίου δράματος με το ελληνικό λαϊκό θέατρο, το λαϊκό θέατρο σκιών, τα λαϊκά δρώμενα, τις παραδόσεις.\nΓια το λόγο αυτό διοργανώνονται κατά τη διάρκεια του 9μηνου προγράμματος σεμινάρια με θέμα:\nο ηθοποιός στην υπηρεσία της φιγούρας / το σώμα στην υπηρεσία της φόρμας\nκατασκευή φιγούρας- ρόλου\nη τραγικότητα του λαϊκού θεάτρου σκιών και η λαϊκότητα της αρχαίας τραγωδίας\nη πορεία από το γραπτό λόγο στο συνειρμό\nο σωματικός ήρωας και ο σκεπτόμενος άνθρωπος\nΤο 2006 ο θίασος Δρόμος με δέντρα πραγματοποίησε σε συνεργασία με το Κέντρο Αρχαίου Δράματος, θεατρικό σεμινάριο με τίτλο Αίας- Το αρχαίο δράμα μέσα απ' το θέατρο σκιών. Αποτέλεσμα της σεμιναριακής αυτής εργασίας υπήρξε μια πρώτη ανοιχτή δοκιμή του Αίαντα το Μάιο 2006 στον χώρο τέχνης Κρατήρας. Η ολοκληρωμένη εκδοχή της παράστασης παρουσιάστηκε ως εργασία εν εξελίξει στη Νέα Σκηνή του Εθνικού Θεάτρου την περίοδο 2007-08.\nΤο θέατρο σκιών αποτελεί το μόνο δείγμα λαϊκού θεάτρου που έχει επιβιώσει μέχρι σήμερα στη χώρα μας και είναι ο σύνδεσμός μας με το ηρωικό θέατρο παλαιότερων εποχών. Έχει παρουσιάσει ηρωικές μορφές της αρχαιότητας (Θησέας, Ηρακλής, Μεγαλέξανδρος, Αντίοχος, Οιδίποδας) με τρόπο εξαιρετικά λειτουργικό, αποτελεί δε έναν από τους πλέον ενδιαφέροντες δρόμους για να πλησιάσεις έναν μυθικό ήρωα. Παρότι οι χαρακτήρες του είναι υπερβολικοί στις εκφράσεις τους και ναϊφ στην εμφάνισή τους, μεταφέρουν την πνευματικότητα και το μυστήριο ενός παλαιού κόσμου, ενώ μέσα από το ήθος και την ταπεινότητα του θεατρικού αυτού είδους, επιτυγχάνεται η σύνδεση με το μύθο, που αποτελεί τη βάση της αρχαίας τραγωδίας.\nΣε πολλά ηρωϊκά έργα, η πιο δυνατή στιγμή είναι το φινάλε, όπου ο Καπετάνιος – ο Κατσαντώνης, ο Διάκος, ο Μπότσαρης ή ο Παύλος Μελάς – ξεψυχά. Τη στιγμή εκείνη το πανί γίνεται κόκκινο, παλαιότερα με φώσφορο, μετά με κόκκινο χαρτί. Η μουσική ακούγεται πένθιμη καθώς ο ήρωας προσφέρει τα τελευταία του λόγια. Κατεβαίνουν οι άγγελοι για να πάρουν την ψυχή του˙ ο πένθιμος σκοπός γίνεται εμβατήριο και η Ελλάδα στεφανώνει τον νεκρό, ενώ λέει κάποιο πατριωτικό ποίημα. Ο τόπος μυρίζει λιβάνι. Το κοινό κλαίει συγκινημένο. Η ατμόσφαιρα όμως δεν βαρύνεται από θλίψη. Η κατάνυξη δημιουργεί αναστάσιμη αισιοδοξία. Ο ήρωας γίνεται αθάνατος.\nΕις ένα χωριό της Πελοποννήσου, όπου περάσαμε μια νύχτα, κατά καλή σύμπτωση είχαμε παράσταση Καραγκιόζη, και έτσι περάσαμε τη βραδιά βλέποντας ελληνικό θέατρο. Το θέμα ήταν: «Ο θάνατος του Κατσαντώνη». Συνεχίσθηκε ως τη μία μετά τα μεσάνυχτα, και οι θεατές μεγάλοι και μικροί, δεν κουράστηκαν. Ο ενθουσιασμός, οι κραυγές, τα σφυρίγματα, ήσαν τέτοια, που είπα στον εαυτό μου: «Η φυλή μας ποτέ δεν θα πεθάνει». Εις το τέλος της παραστάσεως ο Καραγκιοζοπαίχτης, έκανε μια πατριωτική ομιλία, που κατά τη γνώμη μου ήταν πιο συγκινητική από μια ομιλία που θα έκανε ένας οποιοσδήποτε σπουδασμένος αερολόγος. Η Πολιτεία θα έκανε καλά να βάλει ένα Καραγκιοζοπαίχτη σε κάθε χωριό, για να κρατήσει ψηλά το φρόνημα του λαού και των παιδιών».\nΟ Αίας –φιγούρα\nΟ Αίας στην παράσταση εμφανίζεται ως υπερφυσική φιγούρα θεάτρου σκιών,εμπνευσμένη από τις απεικονίσεις του ήρωα στην αρχαία ελληνική αγγειογραφία. Στην επιλογή αυτή οδηγηθήκαμε τόσο από την ίδια τη μορφή του Αίαντα όπως παρουσιάζεται στο κείμενο του Σοφοκλή (μορφή ακατανόητη, μονοδιάστατη κι ανυποχώρητη που παλεύει με τη σκοτεινιά της και τη μοναξιά της μοίρας της),\nόσο και από τη σημασία της σκιάς στο κείμενο, ένα μοτίβο επαναλαμβανόμενο, σχεδόν εμμονή του συγγραφέα:\nΟδυσσέας : (…) βλέπω, πως άλλο τίποτα δεν είμαστε όσοι ζούμε παρά μονάχα είδωλα, και μια κούφια σκιά.\nΑγαμέμνων: (…) για κάποιον που δεν είναι πια, για μια σκιά ήδη…\nΤέκμησσα : (…) και μίλαγε με μια σκιά για τους Ατρείδες…\nΌσοι ακούν τον Αίαντα αδυνατούν να τον καταλάβουν, όπως αδυνατεί ένας άνθρωπος με σάρκα και οστά να καταλάβει ένα χάρτινο ανδρείκελο που αποζητά τη θέση του στον χώρο των ζώντων.\nΑΙΑΣ - Η τραγωδία του ανθρώπου\nΟ Αίας του Σοφοκλή είναι δομημένος σε δύο σαφώς διακριτές μεταξύ τους εννοιολογικές ενότητες:\nΗ πλάνη και η μανία του Αίαντα δεσπόζουν στο πρώτο μέρος που κορυφώνεται με τη στιγμή της αυτοκτονίας του Αίαντα, στο δεύτερο δε μέρος ξεσπάει φιλονικία για την τύχη της σορού του ήρωα και διαδραματίζεται γύρω από το νεκρό του σώμα αγώνας λόγων μεταξύ των Ατρειδών αρχηγών και των συγγενών του που καταλήγει στην ταφή και την απόδοση στον ήρωα των νεκρικών τιμών που του πρέπουν.\nΗ σημασία και η αξία του δεύτερου μέρους της τραγωδίας παραγνωρίζεται συχνά και υποβαθμίζεται από τους μελετητές που βλέπουν τον Αίαντα αποκλειστικά και μόνο ως την τραγωδία του πάσχοντος ήρωα που με την οδυνηρή απόφαση της αυτοκτονίας οδηγείται στη λύτρωση. Η λύτρωση όμως δεν συνεπάγεται και δικαίωση του ήρωα.\nΟ Αίας αποχαιρετάει και αποσύρεται γιατί γνωρίζει καλά πως αποτελεί πλέον παραφωνία μέσα σε αυτό το νέο κόσμο που έχει αναδυθεί, μέσα σε αυτή τη νέα τάξη πραγμάτων όπου η δολιότητα, η συνωμοσία και η πονηριά βασιλεύουν, η κατεργαριά επιβραβεύεται, οι θεοί ραδιουργούν, οι ανάξιοι αξίζουν.\nΤα πάθη του ήρωα όμως δεν παύουν με τον θάνατό του, ο Αίας μετά θάνατον «υπάρχει» και πάσχει ακόμα, μιας και η δική του ζωή ταυτίζεται με την τιμή του, μιας και ο δικός του κώδικας τιμής είναι κώδικας ύπαρξης,\nΑφήνει την τελευταία του πνοή, όμως η μοίρα του διακυβεύεται ακόμα και δεν έχει κριθεί, γι αυτό και η αγωνία του παραμένει ζωντανή και μάλιστα εντείνεται με την αυτοχειρία του∙ ο ήρωας φεύγει αλλά δεν ησυχάζει.\nΟ Αίας είναι ο τελευταίος εκπρόσωπος ενός παλαιού ηρωικού κόσμου, ενός κόσμου που ψυχορραγεί και τελικά σβήνει, όχι όμως με τον θάνατο του ήρωα αλλά με την ταφή του.\nΟ ήρωας είναι τόσο αβάσταχτα παρών ως νεκρός που καταφέρνει να γεμίσει με τη ζωντανή του απουσία τις ψυχές και τα λόγια όσων παρευρίσκονται ή συμμετέχουν στον αγώνα για τη σορό του. Το μεγάλο σώμα του είναι ακόμα πάνω στη σκηνή, η φωνή του ακούγεται.\nΦερέφωνα των λόγων του καθίστανται οι δικοί του άνθρωποι: ο αδελφός, οι σύντροφοι, η γυναίκα του στους οποίους και έχει αφήσει την τελευταία του παραγγελία: να νοιαστούν γι αυτόν, να μην τον αφήσουν εκτεθειμένο στους εχθρούς,\nΑπό όλες τις τραγωδίες του ο Σοφοκλής στον Αίαντα επιδεικνύει τη μέγιστη επιμέλεια για την ενδελεχή μελέτη μιας προσωπικότητας. Μιας προσωπικότητας και μιας ιδιοσυγκρασίας μελαγχολικής που ακριβώς εξαιτίας της μελαγχολίας της είναι σε θέση να αγκαλιάσει όλα τα μήκη και τα πλάτη του ανθρώπινου βιώματος.\nΑναρτήθηκε από Maria Christakou στις 9:03:00 μ.μ.


Baobab tree house : Ας μιλήσουμε για το Mineral Oil ή Ορυκτέλαιο\nBaobab tree house\nΦυσικά σαπούνια, καλλυντικά, προϊόντα προσωπικής υγιεινής και θεραπευτικά σκευάσματα. Πληροφορίες & συνταγές για υγεία, ομορφιά και ήπιες θεραπείες νου και σώματος.\nΟδοντόπαστες & αποσμητικά\nΙδιότητες και χρήσεις βοτάνων\nΑυτάρκεια & Υγεία\nΕλιξίρια & Κηραλοιφές\nΑς μιλήσουμε για το Mineral Oil ή Ορυκτέλαιο\nΜπορούμε να το συναντήσουμε με τις εξής ονομασίες: paraffin oil, paraffinum liquidum, paraffinum perliquidum, υγρή παραφίνη, ορυκτό έλαιο ή λευκό έλαιο. Αν γυρίσετε και διαβάσετε τα συστατικά της αγαπημένης σας (είτε φθηνής είτε ακριβής δεν έχει σημασία) κρέμας, σίγουρα θα είναι το συστατικό με τη μεγαλύτερη συγκέντρωση μέσα στο προϊόν, μετά το νερό (Aqua)\nΕίναι μίγμα καθαρμένων υγρών υδρογονανθράκων που προέρχονται από το πετρέλαιο.Το ορυκτέλαιο είναι άχρωμο, άοσμο άγευστο και διαυγές ελαιώδες διάλυμα αν όμως θερμανθεί τότε αναδίδει οσμή πετρελαίου.\nΥπάρχει βεβαίως και η μορφή όπου το ορυκτέλαιο είναι κατεργασμένο και η μορφή του είναι σε γέλη (gel βλ. βαζελίνη) όπου οι συγκεντρώσεις στα καλλυντικά είναι αρκετά μεγάλες.\nΠρόβλημα νούμερο 1:\nΤα υποπροϊόντα της βιομηχανίας του πετρελαίου, σε συνδυασμό με βαριά χημικά συντηρητικά, δίνουν στις κρέμες, στα κραγιόν μας, και σε πλήθος προϊόντων όμορφη υφή, μεγάλη διάρκεια ζωής, απορροφώνται άμεσα απο το δέρμα και βέβαια σε συνδυασμό με χημικές αρωματικές ύλες, ολοκληρώνουν το τέλειο προϊόν για τις αισθήσεις μας.\nΤο πρόβλημα είναι ότι γινόμαστε όλο και περισσότερο εξαρτημένοι από την ψευδαίσθηση της ενυδάτωσης που προσφέρουν. Το ορυκτέλαιο (πχ η βαζελίνη που χρησιμοποιείται ευρέως για τα σκασίματα στα χείλη) δίνει προσωρινά την αίσθηση της ανακούφισης, αλλά αυτό που στ αλήθεια προκαλεί, είναι μια όλο και αυξανόμενη ανάγκη για περισσότερη ενυδάτωση, καθώς η τελική τους δράση είναι η πλήρης αφυδάτωση.\nΜπορεί να το έχετε παρατηρήσει πχ ότι όταν αρχίζετε να βάζετε λιποζάν τα χείλη σας το χρειάζονται όλο και περισσότερο. Το ίδιο συμβαίνει και με τις κρέμες σώματος, μαλλιών, αντηλιακα, κρέμες προσώπου κτλ κτλ.\nΑντίθετα, τα προϊόντα φυτικής προέλευσης έχουν μόνιμα εξισορροπητική δράση. Θρέφουν το δέρμα πραγματικά, μέσα κι έξω και σταδιακά απεξαρτείστε από την καθημερινή χρήση.\nΠρόβλημα νούμερο 2:\nΑν γκουγκλάρετε "Mineral Oil hazards" θα βρείτε σειρά αποτελεσμάτων, έγκυρων wellness websites που αναφέρονται στις δυνητικές παρενέργειες που έχει το ορυκτέλαιο στον οργανισμό μας. Σκεφτείτε μόνο μια μητέρα που προσπαθεί να δίνει ότι καλύτερο στο παιδί της για να αναπτυχθεί σωστά και να έχει δυνατό ανοσοποιητικό, και από την άλλη το πασαλείβει με κάθε λογής βλακεία που η τηλεόραση την έχει πείσει πως είναι αγνό.\nΟι πηγές που συνολικά έχω διαβάσει και οι ειδικοί που έχω παρακολουθήσει σε ημερίδες μιλάνε για πληθώρα παρενεργειών από απλές βλάβες δερματικές όπως οι αλλεργίες, τα εκζέματα αλλά και άσθμα, οργανικές βλάβες, μέχρι καρκίνο. Δεν είμαι καθόλου φαν της καταστροφολογίας. Θα γνωρίζετε λογικά πως οτιδήποτε απλώσετε πάνω στο δέρμα σας, περνάει σε ποσοστό 60-70% άμεσα στην κυκλοφορία του αίματός σας, και από εκεί σε όλα τα ζωτικά σας όργανα, καθώς το δέρμα είναι ένας ολοζώντανος ιστός.\nΘα αναρρωτηθείτε : Αν ήταν κακό θα ήταν εγκεκριμένο συστατικό σε όλα τα προϊόντα προσωπικής υγιεινής και ομορφιάς;\nΗ απάντηση είναι : Καπιταλχαχαχαχαχαχαχαχαχαχαχαχαχαχα!!!\nΗ ποσότητα που βρίσκεται ξεχωριστά μέσα σε κάθε κρέμα δεν επαρκεί για να προκαλέσει σοβαρές βλάβες. Αν αναλογιστείτε όμως πόσα προϊόντα χρησιμοποιεί μια μέση γυναίκα στη ζωή της, τότε θα καταλάβετε ότι μιλάμε για βλάβες που προκαλούνται αθροιστικά. Δεν θα επεκταθώ στα υπόλοιπα συντηρητικά, επιφανειοδραστικά και λοιπά χαριτωμένα, θα μείνω εδώ. Επίσης η τιμή ή η μάρκα του προϊόντος δεν έχει μεγάλη διαφορά. Τα ακριβά καλλυντικά είναι απλώς συνήθως γεμάτα με ισχυρά βλαβερά ενεργά συστατικά πάνω σε μια φτηνή και βλαβερή βάση. Απλά κάνουν αυτό που υπόσχονται χωρίς να μας νοιάζει το πως. Θα σας πω πως επίσης πως ορυκτέλαια έχω βρει και σε φαρμακευτικά προϊόντα γνωστότατων brand (και ακριβότατων) για περιποίηση βρεφών.\nΟπότε αν είναι να αγοράσετε παραφινέλαιο με λίγες σταγόνες χαμομηλιού δεν χρειάζεται να πληρώνετε 3 φορές περισσότερα. Πάρτε το από τα καλάθια του σούπερ μάρκετ.\nΌμορφες απέξω, άρρωστες από μέσα; Εμένα προσωπικά δεν με ψήνει.\nΟ ανθρώπινος οργανισμός κάποια πράγματα τα μεταβολίζει καθώς τα αναγνωρίζει. Η τροφή αναγνωρίζεται και γίνεται καύσιμο. (Ας μην μιλήσω και για την τροφή) Το θέμα είναι όμως ότι το πετρέλαιο δεν το αναγνωρίζει, δεν ξερει τι να το κάνει και το στοιβάζει μέσα και γύρω από ζωτικά όργανα.\nΟπότε λοιπόν μένει να ρωτήσετε τον εαυτό σας, αν ξεχάσετε τα διαφημιστικά τρικ, τις καλοφτιαγμένες συσκευασίες και τις ψεύτικες μυρωδιές, αν θέλετε η κρέμα που βάζετε καθημερινά στο πρόσωπό σας να περιέχει\nΠαραπομπές για περεταίρω ενημέρωση:\nΘα χαρώ πολύ να λάβω σχόλιά σας και να συζητήσουμε επί του θέματος.\nΕπικοινωνείτε ελεύθερα μέσω της fb fanpage Green Tara Cosmetics & More ή μέσω email στο fallia_xz@hotmail.com\nΕτικέτες αυτονομία, ετικέτες καλλυντικών, ομορφιά, ορυκτέλαιο, πετροχημικά, υγεία\nGreen Tara Cosmetics & More\nπεριποίηση σώματος (26)\nπεριποίηση προσώπου (25)\nφυσικό σαπούνι (17)\nφτιάχνω στο σπίτι (15)\nφυσικές εναλλακτικές (13)\nαιθέρια έλαια (9)\nεναλλακτικές θεραπείες (9)\nφυτικά έλαια (8)\nβάσεις καλλυντικών (7)\nεπούλωση πληγών (7)\nσυμβατικά καλλυντικά (5)\nανάπλαση κυττάρων (4)\nβρώσιμα λάδια (4)\nΠανεύκολη συνταγή για σπιτική χαλάουα\n...και εκεί που κάθομαι αμέριμνη και χαζεύω έρχεται μήνυμα από περήφανη φίλη δημιουργό και δοκιμάστρια φυσικών πρακτικών στο σπίτι να μο...\n8 φυτικά έλαια για υπέροχα μαλλιά\nΑυτά τα φυσικά έλαια θα χαρίσουν ενυδάτωση και λάμψη στα μαλλιά σας, θα θρέψουν το τριχωτό της κεφαλής θα βοηθήσουν στη μείωση της ξηρό...\nΦυσικό σαπούνι VS. Σαπούνι γλυκερίνης\nΝομίζω ότι εδώ ήρθε η ώρα να τακτοποιήσουμε στο μυαλό μας κάποιες μπερδεμένες έννοιες! Χειροποίητο σαπούνι δε σημαίνει απαραίτητα ούτε ...\nΦτιάχνω δικό μου serum βιταμίνης C στο σπίτι\nΟρός η αλλιώς serum είναι ένα λεπτόρευστο βαθιά ενυδατικό προϊόν το οποίο φτάνει σε βαθύτερα στρώματα της επιδερμίδας σε σχέση με τις...\nΣυνταγή για το πιο υπέροχο χειροποίητο Body Butter\nΤι θα λέγατε αν γνωρίζετε πόσο απλό είναι να φτιάξετε το δικό σας body butter με ελάχιστα χρήματα, με τα υλικά που εσείς προτιμάτε και στην...\nΤα άρθρα έχουν συμβουλευτικό χαρακτήρα και δεν έχουν σκοπό να αντικαταστήσουν την συμβατική ιατρική αγωγή.\nΣας προτρέπουμε, πριν προβείτε σε οποιαδήποτε χρήση των πληροφοριών της ιστοσελίδας αυτής να συμβουλευτείτε τον γιατρό σας.\nΤο ιστολόγιο αυτό ενδέχεται να περιέχει τεχνικές ανακρίβειες ή τυπογραφικά λάθη. Ο συντάκτης-ιδιοκτήτης του ιστολογίου αυτού δεν είναι υπεύθυνος για τυχόν απώλειες, τραυματισμούς ή βλάβες, έμμεσες ή άμεσες, σωματικές, ηθικές ή υλικές, που μπορεί να προκληθούν από τη χρήση των πληροφοριών που παρουσιάζονται στο ιστολόγιο αυτό. Οι φωτογραφίες που παρουσιάζονται στο ιστολόγιο αυτό είναι ενδεικτικές και είναι επί το πλείστον δανεισμένες από το διαδίκτυο.\nΕπιτρέπεται η ελεύθερη αναμετάδοση πληροφοριών με αναφορά προέλευσης, γι αυτό το λόγο υπάρχει το ίντερνετ.\nΗ παραπάνω δήλωση αποποίησης ευθύνης ενδέχεται να αλλάξει οποιαδήποτε στιγμή και χωρίς προειδοποίηση. Η χρήση του ιστολογίου Baobab tree house αποτελεί ανεπιφύλακτη αποδοχή των παραπάνω όρων.\nIστολόγια που αγαπώ\nThe void inside.\nΠως δημιουργώ επαγγελματική ιστοσελίδα στο Facebook


Ποιοι παίρνουν αναστολή φορολογικών υποχρεώσεων μέχρι τις 31 Οκτωβρίου - Αργολική Ανάπτυξη Ποιοι παίρνουν αναστολή φορολογικών υποχρεώσεων μέχρι τις 31 Οκτωβρίου - Αργολική Ανάπτυξη\nHome > ΟΙΚΟΝΟΜΙΑ > Ποιοι παίρνουν αναστολή φορολογικών υποχρεώσεων μέχρι τις 31 Οκτωβρίου\nΑΝΑΣΤΟΛΗ ΦΟΡΩΝ ΕΙΔΗΣΕΙΣ ΟΙΚΟΝΟΜΙΑ\nΑναστολή μέχρι το τέλος Οκτωβρίου παίρνουν οι εκκρεμότητες με την εφορία που αφορούν στον μήνα Ιούνιο. Το μέτρο αφορά:\n-Εργαζόμενους σε επιχειρήσεις που πλήττονται.\n-Ιδιοκτήτες ακινήτων που εκμισθώνουν κύρια κατοικία, τουλάχιστον σε έναν από τους μισθωτούς στις πληττόμενες επιχειρήσεις.\n-Όσους νοικιάζουν κατοικία σε παιδί που σπουδάζει σε περιοχή εκτός της κύριας κατοικίας, εφόσον ένας τουλάχιστον γονέας υπάγεται στους μισθωτούς πληττόμενων επιχειρήσεων.\n(47.76.77.20) , Λιανικό εμπόριο λιπασμάτων και αγροχημικών προϊόντων (47.76.78) , Λιανικό εμπόριο ζώων συντροφιάς και τροφών για ζώα συντροφιάς\nItem Reviewed: Ποιοι παίρνουν αναστολή φορολογικών υποχρεώσεων μέχρι τις 31 Οκτωβρίου Rating: 5 Reviewed By: Γιώργος Αργυριου


Αληθινή Δημοκρατία: Πολιτική Θεώρηση\nΤο ελληνικό κίνημα αληθινής Δημοκρατίας βασίζεται στις αρχές της αυθεντικής αρχαίας Αθηναϊκής Δημοκρατίας όπως αυτές μας παραδίδονται από τις ιστορικές πηγές [Αριστοτέλης (Τα Πολιτικά, Αθηναίων Πολιτεία), Θουκυδίδης (Ιστορίαι), Ξενοφών (Ελληνικά), Πλούταρχος (Βίοι Παράλληλοι) κ.α.], καθώς θεωρούμε ότι δεν υπάρχει άλλο ποιο αξιόπιστο πολίτευμα πέραν αυτού που καθιέρωσαν οι σοφοί πρόγονοι μας κατά την χρονική περίοδο της παγκόσμιας πολιτιστικής έκρηξης που ακόμα συνεχίζει να φωτίζει και να αποτελεί το θεμέλιο γνώσης κυρίως για τους λαούς της δύσης.\nΕίναι ένα πολίτευμα που εφαρμόσθηκε εξελισσόμενο μόνον για 200 χρόνια περίπου, μέσα σε μια μεγάλη χρονικά περίοδο 7.500 ετών του γνωστού ιστορικά – έως και σήμερα – ανθρώπινου πολιτισμού, καθώς πολεμήθηκε σφόδρα από τους λίγους (Ολιγαρχία/Μοναρχία) και τις σκοτεινές και μισάνθρωπες δυνάμεις, που πάντα εξουσίαζαν τους λαούς.\nΌμως η ανθρωπότητα τα τελευταία 250 χρόνια περίπου, έκανε μεγάλα βήματα εξέλιξης και προσπάθειες για να βγει από τον λαβύρινθο της λήθης και της πλάνης, με σημείο εκκίνησης την περίοδο της Αναγέννησης και του Διαφωτισμού και μετέπειτα με την Βιομηχανική και Τεχνολογική επανάσταση, με αποτέλεσμα να αναγκάσουν τους Μοναρχικούς/Ολιγαρχικούς εξουσιαστές να παραδώσουν στους λαούς ένα ελεγχόμενο πολίτευμα με κάποια χαρακτηριστικά δημοκρατίας και μιας ψευδαίσθησης ελευθερίας.\nΜάλιστα διαφήμισαν, διέδωσαν και επέβαλαν το πολιτειακό προϊόν τους σε όλα τα μήκη και πλάτη του ανεπτυγμένου κόσμου για να φανούν δήθεν ως οι φιλολαϊκοί ηγέτες και ως οι φορείς του "πολιτισμού".\nΤους "ευχαριστούμε" για την διαφήμιση γιατί αυτό παράλληλα ήταν και το μεγάλο λάθος τους, επειδή υπενθύμισαν ή έμαθαν στους λαούς πως και ποια είναι περίπου η δημοκρατία, καθώς ήταν θέμα χρόνου οι άνθρωποι να αναζητήσουν τις ιστορικές πηγές και να μάθουν ποια ήταν η Αληθινή Δημοκρατία.\nΤώρα πια είναι αργά για τους ολιγαρχικούς εξουσιαστές... καμία σύγχρονη και κατασκευασμένη πολιτικό-ιδεολογική μπούρδα του συστήματος (Κομμουνισμός, Σοσιαλισμός, Φασισμός, Λιμπεραλισμός, Καπιταλισμός, Αναρχισμός κ.α.), δεν μπορεί να σκεπάσει το Ελληνικό Φως του Χρυσού Αιώνα των Ιώνων.\nΟι Έλληνες αλλά και οι άλλοι δυτικοί λαοί (Γάλλοι, Αμερικανοί, Αυστραλοί, Ισπανοί, Ιταλοί κ.α.), συσπειρώνονται σταδιακά και μαζικά σε κινήματα δημοκρατίας με την προσδοκία της πραγματικής πολιτικής και κοινωνικής ελευθερίας.\nΒέβαια πολλά από αυτά τα κινήματα υπόσχονται δήθεν την αληθινή δημοκρατία αλλά ουσιαστικά υπηρετούν την παγκόσμια Νέα Τάξη που "τρέχει" να προλάβει τις εξελίξεις για να μας προσφέρει εκ νέου ένα δικό της πολιτειακό "πακέτο" άμεσης δημοκρατίας το οποίο όμως και πάλι θα συνεχίζει να ελέγχει με τις γνωστές μεθόδους της εξαγοράς, της χειραγώγησης και της τροποποίησης στις κρίσιμες λεπτομέρειες, στα ψιλά γράμματα, δηλαδή εκεί που "ο διάβολος κρύβεται στις λεπτομέρειες"…\nΈχουν αποστείλει σε όλα τα μήκη και πλάτη του δυτικού ημισφαιρίου τους γνωστούς πράκτορες και χαφιέδες της αριστεράς ή αντίστοιχα κομματόσκυλα της δεξιάς για να μας μιλήσουν για το παραμύθι της δήθεν άμεσης και αυθεντικής δημοκρατίας. Το δικό τους παραμύθι ασφαλώς ...\nΌμως εμείς επειδή διαθέτουμε "λιβάνι" και γνωρίζουμε τις μεθόδους του διαόλου, μπορούμε να αναγνωρίζουμε αυτές τις μικρές αλλά σημαντικές λεπτομέρειες.\nΚανένα κίνημα Δημοκρατίας – και ιδίως ελληνικό – δεν μπορεί να λογίζεται ως αυθεντικό εάν δεν έχει ως απώτερο στόχο:\nα) Την Κατάργηση των πολιτικών κομμάτων ή τουλάχιστον την σημαντική μείωση της εξουσίας τους,\nβ) Την Λογοδοσία των αξιωματούχων,\nγ) Την ξεκάθαρη Διάκριση των εξουσιών με άμεση λαϊκή συμμετοχή,\nδ) Την Κλήρωση Πολιτών στην Βουλή και σε επιτροπές ελέγχου,\nε) Την Ανάκληση και Περιοδικότητα στην πλειονότητα των θητειών των εκάστοτε αξιωματούχων,\nστ) Τον σαφή Εθνοκεντρικό προσανατολισμό της δημοκρατικής πολιτείας,\nζ) Την απόδοση πλήρων πολιτικών δικαιωμάτων μόνον στους νόμιμους Έλληνες ιθαγενείς,\nη) ένα νέο ολοκληρωμένο και δημοκρατικό Σύνταγμα.\n[Σημείωση: Ασφαλώς το ζ) θα πρέπει να λειτουργεί με διαφοροποίηση σε πολυφυλετικές χώρες όπως η Αυστραλία, Η.Π.Α., Καναδάς κ.α.]\nΚαι βέβαια το ίδιο το δημοκρατικό κίνημα θα πρέπει να διέπεται από τις ίδιες αρχές και αξίες λειτουργίας. Αυτό σημαίνει ότι κανείς και για κανέναν λόγο δεν μπορεί να είναι πάνω από την βάση του κινήματος, πάνω από τον δήμο, δηλαδή πάνω από τον λαό του κινήματος. Ούτε καν ο νομοθέτης, ούτε καν ο γράφων, ούτε καν οι ιδρυτές του.\nΤα Βασικά Προτάγματα ή αν θέλετε οι Άξονες του κινήματος θα καθορίζουν τα βασικά πλαίσια, τους στόχους και το νομοθετικό του περίβλημα. Το κίνημα δηλαδή θα πρέπει να λειτουργεί ως ένα αυτοματοποιημένο σύστημα το οποίο όλοι θα σέβονται και θα υπηρετούν, συμμετέχοντας ισότιμα στις διαδικασίες του, αλλά χωρίς την δυνατότητα ανατροπής ή παρέλκυσης του.\nΗ Δημοκρατία άλλωστε είναι ένα σύστημα διακυβέρνησης πάνω και πέρα από πρόσωπα. Είναι ένα σύστημα που αναδεικνύει τις προσωπικότητες, αναζητεί τους άξιους, προωθεί την ελεύθερη έκφραση και την ατομικότητα, αλλά προς όφελος των πολλών, προς όφελος της κοινωνίας και της Πολιτείας. Ένα σύστημα όμως που αποτρέπει ή απορρίπτει τους ουδέτερους και απαθείς, τους ιδιοτελείς, τους εγωπαθείς και καταδιώκει τους κακοποιούς, τους διεφθαρμένους και διαφθορείς, τους εγκάθετους πράκτορες και τους εχθρούς της κοινωνίας.\nΓιατί η Δημοκρατία είναι ένα σύστημα που λειτουργεί μόνον από αφυπνισμένους και ενεργούς πολίτες που επιθυμούν την ευνομία, την ευημερία, την αξιοκρατία, την κοινωνική ωφέλεια και μέσω αυτής και την ατομική και οικογενειακή ευμάρεια.\nΕίναι εφικτό να πετύχει το κίνημα αληθινής Δημοκρατίας; Σε τι κοινό απευθύνεται;\nΤο κίνημα της αληθινής Δημοκρατίας απευθύνεται κυρίως στις άμεσα θιγμένες χαμηλές και μεσαίες οικονομικά κατηγορίες πολιτών (αγρότες, άνεργους, ελεύθερους επαγγελματίες, φοιτητές, ιδιωτικούς υπαλλήλους, κ.α.), χωρίς όμως να αποκλείονται και οι άνθρωποι με καλύτερες οικονομικά απολαβές, καθώς δεν αποτελεί μια ακόμα παρεμφερής πολιτική πρόταση, αλλά ένας εφικτός ιδεαλισμός.\nΠερί αυτού πρόκειται. Η Δημοκρατία είναι μια Ιδέα. Στην ιδέα και στο όραμα δεν υπάρχουν τάξεις, δεν υπάρχουν κοινωνικοί ή οικονομικοί περιορισμοί και διαχωρισμοί, όπως δεν υπάρχουν όρια στην ελπίδα, στην δημιουργικότητα και στα όνειρα. Από την μια υπάρχουν οι οραματιστές μιας καλύτερης κοινωνίας και μιας δικαιότερης πολιτείας και από την άλλη υπάρχουν οι κάφροι και οι οπορτουνιστές της ασυδοσίας και της ατιμωρησίας. Στην Ιδέα δεν παίζουν τόσο σημαντικό ρόλο τα χρήματα και ο πλούτος όσο ο ίδιος άνθρωπος και οι αξίες του. Άλλωστε κάφρους και ρεμάλια συναντάμε παντού, είτε εύπορα, είτε άπορα…\nΠως θα εφαρμόζεται η εκάστοτε κυβερνητική πολιτική χωρίς κόμματα;\nΗ κυβερνητική πολιτική δεν είναι πάγκος της λαϊκής αγοράς που αυξομειώνει τις τιμές ανάλογα με την προσφορά και την ζήτηση... ούτε θα πρέπει να εξαρτάται από τους κομματικούς στρατούς των δούλων και τα συμφέροντα της ντόπιας και ξένης ολιγαρχίας. Η κυβερνητική πολιτική θα καθορίζεται σε πολύ μεγάλο βαθμό από το νέο Σύνταγμα μας. Η κάθε εκλεγμένη κυβέρνηση θα πρέπει απλώς να επιλύει τα επιμέρους εσωτερικά ή εξωτερικά ζητήματα της χώρας σε συνεργασία με την Βουλή των Πολιτών και τα άλλα εκλεγμένα ή κληρωτά θεσμικά σώματα της πολιτείας. Άλλωστε τον πρώτο και κυρίως τον τελευταίο λόγο για όλα τα σημαντικά θέματα θα τον έχει η «Συνέλευση του Δήμου», δηλαδή ο ελληνικός δημοκρατικός λαός.\nΕίναι έτοιμη η ελληνική κοινωνία για ένα τόσο δίκαιο και ουσιαστικά προοδευτικό κίνημα;\nΒέβαια θα λέγαμε ότι ενώ η ελληνική φυλή είναι έξυπνη, με έντονη συναισθηματική και επικοινωνιακή ιδιοσυγκρασία, με έμφυτη επαναστατικότητα, παραδόσεις και ισχυρό ιστορικό υπόβαθρο, έχει παρασυρθεί από τους εξουσιαστές της σε μια ατέρμονη ανταγωνιστικότητα και σε μια ματαιόδοξη στάση ζωής.\nΔυστυχώς οι Έλληνες σήμερα κυνηγούν τον "κρυμμένο θησαυρό" του υλισμού και παραμελούν τον πραγματικό θησαυρό του πολιτισμού. Πολλοί σημερινοί Έλληνες συμπεριφέρονται όπως οι βάρβαροι του Μεσαίωνα (Γότθοι, Φράγκοι, Νορμανδοί κ.α.) ή όπως οι διαχρονικά φιλάργυροι Χάζαροι ή ίσως όπως οι ιθαγενείς της Αμερικής και της Αφρικής. Πλέον σε οτιδήποτε γυαλίζει θα βρεις και έναν Έλληνα να τρέχει από πίσω. Όπου "καθρεφτάκι" και Έλληνας…\nΌχι, δεν εθελοτυφλούμε. Η πρόταση μας αρχικά απευθύνεται σε λίγους. Η ελληνική κοινωνία δεν είναι έτοιμη για ανεξαρτησία και ουσιαστική ελευθερία. Η πλειονότητα του ελληνικού λαού πάσχει ακόμα από το «Σύνδρομο της Στοκχόλμης»… "αγαπά" τους βιαστές του και δυστυχώς έχει τις κυβερνήσεις που του αξίζουν. Μέχρι να ξεφύγει η κρίσιμη μάζα από την σκοτοδίνη και τις σκιές του σπηλαίου του Πλάτωνα, η κρίση – που είναι οικονομική, πολιτική, ηθική, κοινωνική και πολιτιστική – θα παραμένει και θα διευρύνεται.\nΕμείς, ως οραματιστές θα συνεχίσουμε να καλλιεργούμε και να φυτεύουμε τον σπόρο της αφύπνισης, θα συνεχίσουμε να ονειρευόμαστε έναν καλύτερο κόσμο και μια πραγματικά ελεύθερη, ανεξάρτητη και δημοκρατική Ελλάδα. Θα συνεχίσουμε το ταξίδι μας προς την Ιθάκη αποκομίζοντας εμπειρίες από τα εμπόδια, τους άθλους, τις περιπέτειες και τις γνώσεις. Κάθε νέο μέλος θα αποτελεί για εμάς και ένα καινούργιο "φυντάνι" ελπίδας και αισιοδοξίας που θα προστατευτεί και θα ωριμάσει στο "θερμοκήπιο" της αληθινής Δημοκρατίας. Ένας αδερφός, μια συγγενής, ένας συμπατριώτης, μια ομογενής, ένας συναγωνιστής, μια συναγωνίστρια… ένας Έλληνας Δημοκράτης, Ισότιμος και Ισάξιος, μια Ελληνίδα Δημοκράτισσα, Ισότιμη και Ισάξια!\nΓιατί η Δημοκρατία απαρτίζεται από Ίσους μεταξύ Ίσων !\nΓιατί η Δημοκρατία συγκροτείται από Πολίτες !!\nΓιατί οι Πολίτες είναι το Κράτος σε μια Αληθινή Δημοκρατία !!!\n*Συνυπογράφουν τα εκατοντάδες αφανή ιδρυτικά μέλη μας.\nΣημείωση: Επιπλέον πληροφορίες θα βρείτε στην σελίδα «United Greek Nation» στο Facebook ή θέσετε το ερώτημα σας στα σχόλια της παρούσας ιστοσελίδας ή στο email: greek.citizens@yahoo.com


CLLD/LEADER – Διευκρινίσεις/Συχνές Ερωτήσεις 1ης Πρόσκλησης Για Την Υποβολή Προτάσεων Έργων Ιδιωτικού Χαρακτήρα – Αναπτυξιακή Εταιρεία Κυκλάδων Α.Ε.\nΕπιλέξτε παρακάτω κάποιο από τα προγράμματα που υλοποιεί η εταιρεία:\nCLLD/Αλιείας και ΘάλασσαςNEO\nCLLD/LEADER – Διευκρινίσεις/Συχνές Ερωτήσεις 1ης Πρόσκλησης Για Την Υποβολή Προτάσεων Έργων Ιδιωτικού Χαρακτήρα\nΑρχική/CLLD/LEADER/Οδηγίες CLLD/LEADER/CLLD/LEADER – Διευκρινίσεις/Συχνές Ερωτήσεις 1ης Πρόσκλησης Για Την Υποβολή Προτάσεων Έργων Ιδιωτικού Χαρακτήρα\n1η Πρόσκληση της “Αναπτυξιακής Εταιρείας Κυκλάδων Α.Ε.” για την υποβολή προτάσεων έργων (πράξεων) προκειμένου να ενταχθούν και χρηματοδοτηθούν στο πλαίσιο του Μέτρου 19, Υπομέτρου 19.2 του ΠΑΑ 2014-2020 (για έργα ιδιωτικού χαρακτήρα) – CLLD/ LEADER.\nΟδηγίες Για Την Ηλεκτρονική Υποβολή Αίτησης Στήριξης Στο ΠΣΚΕ\nΔιευκρινίσεις / Συχνές Ερωτήσεις\n1. Διευκρινίσεις Σχετικά Με Την Εφαρμογή Του Καν. ΕΕ 651-2014 (ΕΥΚΕ 101270-3633-30.9.2016)\n2. Διευκρινίσεις Σχετικά Με Κριτήρια Επιλεξιμότητας & Κανόνες Κρατικών Ενισχύσεων (ΕΥΚΕ 100828-6406-20.9.2017)\n3. Διευκρινίσεις Σχετικά Με Εφαρμογή Καν. 651-2014 Ως Προς Τη Χρήση Άρθρου 22 (ΕΥΚΕ 3817-73-14.1.2018)\n4. Χρήση Άρθρου 14 Kαν. 651-2014 (ΕΥΚΕ 39045-548-5.4.2018)\n5. Εφαρμογή Άρθρου 22 Καν. ΕΕ 651-2014 (ΕΥΚΕ 10566-729-10.5.2018)\n6. Εφαρμογή Άρθρου 22 Καν. ΕΕ 651-2014 (ΕΥΚΕ 54824-795-22.5.2018)\n7. Διευκρινίσεις Σώρευσης Κρατικών Ενισχύσεων (ΕΥΚΕ 57700-891-30.5.2018)\n8. Άρθρο 14 Του Καν. ΕΕ 651-2014 (ΕΥΚΕ 75765-1151-11.7.2018)\n9. Άρθρο 22 Καν. ΕΕ 651-2014 (ΕΥΚΕ 76530-968-12.7.2018)\n10. Ερώτημα Για Το Χαρακτήρα Κινήτρου (ΕΥΚΕ 105020-1612-5.10.2018)\n11. Απαντήσεις Σε Ερωτήματα-Οδηγίες Για Την Υποβολή Αιτήσεων Στήριξης Στο ΠΣΚΕ (ΕΥΕ ΠΑΑ 1857-07.03.2019)\n12. Περί Ύπαρξης Βαρών (ΕΥΕ ΠΑΑ 2060-15.3.2019)\n13. Διευκρινίσεις Σχετικά Με Ζητήματα Εφαρμογής Του Άρθρου 6 Καν. Ε.Ε. 651-2014 (ΕΥΚΕ 45329-826-23.4.2019)\n14. Παραχώρηση Σε Φορείς Κοινωνικής Και Αλληλέγγυας Οικονομίας (ΕΥΕ ΠΑΑ 3654-17.5.2019)\n15. Απαντήσεις Σε Ερωτήματα-Οδηγίες Για Την Υποβολή Αιτήσεων Στήριξης Στο ΠΣΚΕ (ΕΥΕ ΠΑΑ 3710-21.5.2019)\n16. Ερώτημα Για Τη Χρήση Του Άρθρου 14 Καν. ΕΕ 651 2014 (EYKE 53799-889-21.5.2019)\n17. Διευκρινίσεις Σχετικά Με Την Εφαρμογή Του Καν. ΕΕ 651-2014 (ΕΥΚΕ 54544-914-22.5.2019)\n18. Διευκρινίσεις Σχετικά Με Ζητήματα Εφαρμογής Του Άρθρου 6 Καν. Ε.Ε. 651-2014 (ΕΥΕ ΠΑΑ 29.5.2019)\n19. Διευκρινίσεις Σχετικά Με Την Εφαρμογή Του Καν. ΕΕ 651-2014 (ΕΥΚΕ 59624-1070-5.6.2019)\n20. Απαντήσεις Σε Ερωτήματα-Οδηγίες Για Την Υποβολή Αιτήσεων Στήριξης Στο ΠΣΚΕ Διευκρiνησεις Οδηγιες ΠΣΚΕ (ΕΥΕ ΠΑΑ 5125-16.7.2019)\n21. Περί Τυποποίησης & Συσκευασίας Γεωργικών Προϊόντων (ΕΥΕ ΠΑΑ 5239-22.7.2019)\n22. Απαντήσεις Σε Ερωτήματα Της ΑΝΕΘ Για Τις Υποδράσεις 19.2.7 & 19.2.1 (ΕΥΕ ΠΑΑ 26.7.2019)\n23. Απάντηση Σε Ερώτημα Περί De Minimis (ΕΥΕ ΠΑΑ 833-19.2.2020) ΝΕΟ\nή μπορείτε να κατεβάσετε όλες τις Διευκρινίσεις/Συχνές Ερωτήσεις σε ένα αρχείο στο παρακάτω σύνδεσμο:\nΑναπτυξιακή Εταιρεία Κυκλάδων Α.Ε.\nΑνοιχτή Ψηφιακή Πατριδογνωσία για μία «έξυπνη» και «ανοιχτή» Κύθνο 6 Ιουνίου 2022\nΜικροφράγματα στον Καβουροπόταμο της Πάρου 2 Ιουνίου 2022\nΔελτίο Τύπου – Υποβληθείσες Προτάσεις 17 Ιανουαρίου 2022\nCLLD/Αλιείας και Θάλασσας\nΕιδική Υπηρεσία Διαχείρισης Ε.Π. Αλιείας και Θάλασσας\nΠρόγραμμα Αγροτικής Ανάπτυξης (ΠΑΑ 2014-2020)\nΓενική Διεύθυνση Γεωργίας και Αγροτικής Ανάπτυξης της Ευρωπαϊκής Επιτροπής\nΕθνικό Αγροτικό Δικτύο\nCopyright 2019-2021 © Αναπτυξιακή Εταιρεία Κυκλάδων Α.Ε. | All Rights Reserved\nΑυτός ο ιστότοπος χρησιμοποιεί cookies για να βελτιώσει την εμπειρία σας. Υποθέτουμε ότι είστε εντάξει με αυτό, αν όχι μπορείτε να εξαιρεθείτε. Απόρριψη Αποδοχή


Θάνατοι 2021 – www.perivoliderelidomokou.gr\nΤην Κυριακή 26 Δεκεμβρίου 2021 απεβίωσε στην Αθήνα, όπου διέμενε, ο Αντώνιος Αθαν.Κούτρας σε ηλικία 86 ετών.\nΤην Τρίτη 21 Δεκεμβρίου 2021 απεβίωσε στο Περιβόλι, όπου διέμενε, η Ελένη Αθαν.Υφαντή, το γένος Δημητρίου Δάβαλου, σε ηλικία 88 ετών. Η κηδεία της έγινε την ίδια ημέρα στο Περιβόλι. Ο Θεός να την αναπαύσει και να παρηγορήσει τους οικείους της.\nΤη Δευτέρα 6 Δεκεμβρίου 2021 απεβίωσε στο Περιβόλι, όπου διέμενε, η Μόνικα Δ.Κυριαζή σε ηλικία 91 ετών. Η κηδεία της έγινε την επόμενη ημέρα στο Περιβόλι. Ο Θεός να την αναπαύσει και να παρηγορήσει τους οικείους της.\nΤην Παρασκευή 12 Νοεμβρίου 2021 απεβίωσε στον Πειραιά, όπου διέμενε, η Ευαγγελία Κ.Μπάκα, το γένος Αποστόλου Κούτρα, σε ηλικία 95 ετών. Η κηδεία της έγινε τη Δευτέρα 15 Νοεμβρίου 2021 στο Σχιστό Ελευσίνας. Ο Θεός να την αναπαύσει και να παρηγορήσει τους οικείους της.\nΤην Τρίτη 12 Οκτωβρίου 2021 απεβίωσε στην Αθήνα, όπου διέμενε, ο Γεώργιος Κ.Κοντογεώργος σε ηλικία 67 ετών. Η κηδεία του, εξαιτίας της πανδημίας, έγινε την Τρίτη 19 Οκτωβρίου 2021 στο Περιβόλι. Ο Θεός να τον αναπαύσει και να παρηγορήσει τους οικείους του\nΤο Σάββατο 2 Οκτωβρίου 2021 απεβίωσε ύστερα από μακρόχρονη ασθένεια η Αθανασία Β.Κοντογεώργου, σύζυγος Γρηγορίου Παπαϊσιδώρου, σε ηλικία 70 ετών. Η κηδεία της έγινε την επόμενη ημέρα στην Άσκρη Θηβών, όπου διέμενε. Ο Θεός να την αναπαύσει και να παρηγορήσει τους οικείους της.\nΤο Σάββατο 25 Σεπτεμβρίου 2021 απεβίωσε στη Λαμία ύστερα από σύντομη ασθένεια η Σταματία σύζυγος Γεωργίου Κ.Σωτηροπούλου σε ηλικία 73 ετών. Η κηδεία της έγινε την επόμενη ημέρα στο Περιβόλι. Ο Θεός να την αναπαύσει και να παρηγορήσει τους οικείους της.\nΤην Πέμπτη 23 Σεπτεμβρίου 2021 απεβίωσε στο Περιβόλι, όπου διέμενε, ο Χρήστος Χρ. Αντωνόπουλος σε ηλικία 91 ετών. Η κηδεία του έγινε την ίδια ημέρα στο Περιβόλι. Ο Θεός να τον αναπαύσει και να παρηγορήσει τους οικείους του.\nΤην Τρίτη 10 Αυγούστου 2021 απεβίωσε στο Περιβόλι, όπου διέμενε, ο Τηλέμαχος Δ.Τσιλίκας σε ηλικία 86 ετών. Η κηδεία του έγινε την επόμενη ημέρα στο Περιβόλι. Ο Θεός να τον αναπαύσει και να παρηγορήσει τους οικείους του.\nΤην Κυριακή 8 Αυγούστου 2021 απεβίωσε στην Αθήνα, όπου διέμενε, η Ελένη Κ.Τσώνη σε ηλικία 96 ετών. Η κηδεία της έγινε την μεθεπόμενη ημέρα στο Περιβόλι. Ο Θεός να την αναπαύσει και να παρηγορήσει τους οικείους της.\nΤην Τρίτη 13 Ιουλίου 2021 απεβίωσε στη Λαμία, όπου διέμενε, η Ευαγγελία Δ.Σκαλιστήρα, σύζυγος Κωνσταντίνου Μπούκα, σε ηλικία 88 ετών. Η κηδεία της έγινε το Σάββατο 17 Ιουλίου 2021 στο Κοιμητήριο Ξηριώτισσας Λαμίας. Ο Θεός να την αναπαύσει και να παρηγορήσει τους οικείους της.\nΤην Κυριακή 20 Ιουνίου 2021 απεβίωσε από καρδιακή προσβολή ο Δημήτριος Κ.Λιάκος σε ηλικία 47 ετών. Η κηδεία του έγινε την επόμενη ημέρα, εορτή του Αγίου Πνεύματος, στο Περιβόλι. Ο Θεός να τον αναπαύσει και να παρηγορήσει τους οικείους του.\nΤο Σάββατο 19 Ιουνίου 2021 απεβίωσε ο Κωνσταντίνος Ανδρ.Καμάρας σε ηλικία 84 ετών. Η κηδεία του έγινε την επόμενη ημέρα στο Περιβόλι. Ο Θεός να τον αναπαύσει και να παρηγορήσει τους οικείους του.\nΤη Δευτέρα 5 Απριλίου 2021 απεβίωσε στη Λαμία, όπου διέμενε, ο Κώστας Γ.Μπούκας σε ηλικία 95 ετών. Η ταφή του έγινε στο αγαπημένο του χωριό το Ροβολιάρι. Ο Θεός να τον αναπαύσει και να παρηγορήσει τους οικείους του. Ο εκδημήσας διετέλεσε δάσκαλος στο Περιβόλι κατά τη δεκαετία του ’50 και η σύζυγός είναι Περιβολιώτισσα, το γένος Σκαλιστήρα.\nΤο Σάββατο 20 Μαρτίου 2021 απεβίωσε στο Περιβόλι, όπου διέμενε, η Παναγιώτα Χρ.Τσιαμασιώτη σε ηλικία 87 ετών. Η κηδεία της έγινε την επόμενη ημέρα στο Περιβόλι. Ο Θεός να την αναπαύσει και να παρηγορήσει τους οικείους της.\nΤην Τρίτη 23 Φεβρουαρίου 2021 απεβίωσε στο Περιβόλι, όπου διέμενε, ο Ιωάννης Κ.Καρανίκας σε ηλικία 95 ετών. Η κηδεία του έγινε την επόμενη ημέρα στο Περιβόλι. Ο Θεός να τον αναπαύσει και να παρηγορήσει τους οικείους του.\nΤην Τετάρτη 10 Φεβρουαρίου 2021 απεβίωσε στο Περιβόλι, όπου διέμενε, ο Απόστολος Χρ.Λιάτσος σε ηλικία 69 ετών. Η κηδεία του έγινε την ίδια ημέρα στο Περιβόλι. Ο Θεός να τον αναπαύσει και να παρηγορήσει τους οικείους του.\nΤην Τρίτη 26 Ιανουαρίου 2021 απεβίωσε στο Περιβόλι, όπου διέμενε, ο Δημήτριος Β.Γκελπενής σε ηλικία 93 ετών. Η κηδεία του έγινε την ίδια ημέρα στο Περιβόλι. Ο Θεός να τον αναπαύσει και να παρηγορήσει τους οικείους του.\nΤην Τρίτη 26 Ιανουαρίου 2021 απεβίωσε στη Λαμία, όπου διέμενε, η Κωνσταντία Ιω.Μαλάμου σε ηλικία 75 ετών. Η κηδεία της έγινε την επόμενη ημέρα στο Περιβόλι. Ο Θεός να την αναπαύσει και να παρηγορήσει τους οικείους της.


Λάρισα, 25 Ιουλίου 2018\nΘΕΜΑ: Λειτουργίας Δομής Φιλοξενίας Προσφύγων στο Στρατόπεδο Υπολοχαγού ΖΩΓΑ Αργυρίου στην ΤΚ Κυψελοχωρίου του Δήμου Τεμπών\n- Πραγματοποιήθηκε σήμερα (25-07-2018) συνάντηση αντιπροσωπείας της Ένωση Αξιωματικών Περιφέρειας Θεσσαλίας και της Ένωσης Αστυνομικών Λάρισας με το Δήμαρχο του Δήμου Τεμπών κ. ΚΟΛΛΑΤΟ Κων/νο για το μείζων θέμα της Λειτουργίας Δομής Φιλοξενίας Προσφύγων στο Στρατόπεδο Υπολοχαγού ΖΩΓΑ Αργυρίου στην ΤΚ Κυψελοχωρίου του Δήμου Τεμπών.\n- Τόσο οι Ενώσεις μας όσο και ο Δήμαρχος εξέφρασαν του προβληματισμούς καθώς και την πλήρη αντίθεση τους στην επικείμενη λειτουργιά δεύτερης Δομής εντός του Νομού Λάρισας.\n- Συγκεκριμένα, από το Δήμαρχο μας αναφέρθηκε σειρά ανησυχιών – προβλημάτων τα οποία διαπιστώθηκαν από την προηγούμενη λειτουργία του στρατοπέδου ως Δομή φιλοξενίας, καθιστώντας αδύνατη την επαναλειτουργία αυτής και συγκεκριμένα: την περιορισμένη ποσότητα διαθέσιμου πόσιμου νερού, την ελλειμματική υπηρεσία καθαριότητας του Δήμου, την έλλειψη συγκοινωνίας, τη γειτνίαση με αποθήκη πυρομαχικών παρακείμενου λειτουργούντος στρατοπέδου με ταυτόχρονη απουσία πυρασφάλειας κλπ, με όσους κινδύνους εγκυμονούν τα ανωτέρω.\n- Επίσης ο Δήμαρχος, μας εξέφρασε την εύλογη ανησυχία του περί της πιθανής αποδυνάμωσης του νεοσύστατου Α.Τ. Τεμπών με τη λειτουργία της ανωτέρω Δομής, θέμα για το οποίο δηλώσαμε τη στήριξη και αμέριστη συμπαράσταση μας, καταλήγοντας ότι σαφώς ο ανωτέρω χώρος δεν διασφαλίζει τις καλύτερες δυνατές συνθήκες διαμονής για τους φιλοξενούμενους.\n- Τέλος οι Ενώσεις μας, εξέφρασαν με τη σειρά τους, τις έντονες ανησυχίες και προβληματισμούς τους για τη λειτουργία της ανωτέρω Δομής και είναι αποφασισμένες να προβούν στις απαραίτητες ενέργειες ώστε να διασφαλισθεί η απρόσκοπτη λειτουργία του Α.Τ. Τεμπών για την εμπέδωση του αισθήματος ασφαλείας στους πολίτες του Δήμου.\nΓΙΑ ΤΗΝ ΕΝΩΣΗ ΓΙΑ ΤΗΝ ΕΝΩΣΗ\nΑΞΙΩΜΑΤΙΚΩΝ ΘΕΣΣΑΛΙΑΣ ΑΣΤΥΝΟΜΙΚΩΝ ΛΑΡΙΣΑΣ\n1. ΠΕΡΙΦΕΡΕΙΑΡΧΗ ΘΕΣΣΑΛΙΑΣ\n2. ΔΗΜΑΡΧΟ ΤΕΜΠΩΝ\n3. ΒΟΥΛΕΥΤΕΣ Ν. ΛΑΡΙΣΑΣ\n4. ΑΕΑ/ΚΑΠΣ/Δ-ΝΣΗ ΠΡΟΤ.ΣΥΝ.\n5. ΓΕΠΑΔ ΘΕΣΣΑΛΙΑΣ\n6. Δ.Α. ΛΑΡΙΣΑΣ\nΚ Ο Ι Ν Η Α Ν Α Κ Ο Ι Ν Ω Σ Η ...


Σάλος στη Γαλλία: Κατηγορούν για βιασμό τον διάσημο σκηνοθέτη Λικ Μπεσόν - Newsbomb - Ειδησεις - News\nΚΟΣΜΟΣ 20 Μάι 2018 07:51\nΣάλος στη Γαλλία: Κατηγορούν για βιασμό τον διάσημο σκηνοθέτη Λικ Μπεσόν\nΓαλλίδα ηθοποιός κατέθεσε την Παρασκευή 18 Μαΐου σε αστυνομικό τμήμα του Παρισιού μήνυση για βιασμό εναντίον του σκηνοθέτη και παραγωγού Λικ Μπεσόν και έχει ξεκινήσει έρευνα για την υπόθεση, όπως έγινε γνωστό χθες Σάββατο από δικαστικές πηγές.\n«Κατατέθηκε μήνυση για γεγονότα που χαρακτηρίζονται βιασμός από την ενάγουσα και τα οποία φέρονται να διαδραματίστηκαν τη νύχτα της Πέμπτης προς Παρασκευή στο Παρίσι», επεσήμανε δικαστική πηγή. «Έχει ξεκινήσει έρευνα», πρόσθεσε.\nΚρήτη: Βρετανίδα κατήγγειλε βιασμό και μετά έκανε... σεξ με το φίλο της!


Επιλέξαμε τις καλύτερες ταινίες του Tim Burton - Sociall.gr\nΣτο προηγούμενο μου άρθρο, ανέλυσα κάποιες ιδιαιτερότητες που παρατήρησα στις ταινίες του. Τώρα ήρθε η ώρα να σας παρουσιάσω μερικές από αυτές, οι οποίες άφησαν το δικό τους στίγμα στην καρδιά μου.\nΟι οικογένειες του Victor και της Victoria έχουν κανονίσει το γάμο τους. Αν και συμπαθούν ο ένας τον άλλον, ο Victor είναι νευρικός σε σχέση με την τελετή. Ενώ βρίσκεται σ’ ένα δάσος και κάνει πρόβα τους όρκους του γάμου, ένα κλαδί δέντρου μετατρέπεται σ’ ένα χέρι, που τον σέρνει στην χώρα των νεκρών. Το χέρι ανήκει στην Emily, η οποία δολοφονήθηκε και επιμένει να παντρευτεί τον Victor, όμως ο Victor πρέπει να γυρίσει πίσω, προτού η Victoria παντρευτεί τον κακοποιό Barkis Bitten.\nΗ συγκεκριμένη ταινία κατατάσσεται στις κορυφαίες ταινίες του Burton. Η πλοκή είναι εκνευριστικά καλή! Όλα κυλούν τόσο γλυκά, τόσο ονειρικά, ειδικά η σκηνή του πιάνου και το πώς ο Victor αισθάνθηκε υποχρεωμένος να παντρευτεί την Victoria. Το τέλος ήταν ικανοποιητικό, αλλά μου άφησε μια γλυκόπικρη γεύση!\nΑρχές του 18ου αιώνα και ο Ichabod Crane, ένας τίμιος, αλλά εκκεντρικός αστυνομικός, που χρησιμοποιεί πρωτοποριακές μεθόδους στη διαλεύκανση των εγκλημάτων, στέλνεται από τους ανωτέρους του στο μικρό χωριό Sleepy Hollow, για να λύσει μια παράξενη υπόθεση. Μια σειρά αποτρόπαιων φόνων έχει τρομοκρατήσει τους κατοίκους και στον αέρα πλανάται η φήμη ότι δολοφόνος είναι ένας Ακέφαλος Καβαλάρης.\nΤο Sleepy Hollow είναι για μένα η δεύτερη καλύτερη ταινία του Burton. Παίρνει την πρωτότυπη θρυλική ιστορία και χτίζει κάτι ολοκαίνουργιο και συναρπαστικό. Είναι πραγματικά σαν μια ιστορία του Sherlock Holmes, αλλά με υπερφυσικά στοιχεία. Είναι ένα έργο, όπου το συνηθισμένο οπτικό στυλ του Burton και οι τάσεις έλξης προς το περίεργο, βρίσκουν έδαφος στη φύση της ιστορίας και στις ρίζες του τρόμου.\nΟ Jack Skellington είναι ο βασιλιάς του Halloween, όπου αυτός και οι υπόλοιποι κάτοικοι όλο το χρόνο προετοιμάζονται για την ετήσια γιορτή του Halloween. Η δουλειά του επαναλαμβάνεται κάθε χρόνο και κοντεύει να γίνει ρουτίνα, γι’ αυτό νιώθει μια έντονη ανάγκη για ανανέωση. Όταν θα βρεθεί ξαφνικά στο χωριό του Αϊ Βασίλη, θα έρθει για πρώτη φορά σ’ επαφή με το κλίμα των Χριστουγέννων, το οποίο θα προσπαθήσει να μεταφέρει στη γιορτή του Halloween. Οι συμπολίτες του όμως δεν θα ενθουσιαστούν με αυτή την ιδέα.\nΜοναδική ταινία κινουμένων σχεδίων, με τραγούδια που σε ελκύουν από το πρώτο κιόλας άκουσμα και… μπορείτε να τη δείτε άνετα είτε είναι Halloween , είτε Χριστούγεννα.\nΣτο Λονδίνο, ένας διεφθαρμένος δικαστής είναι ερωτευμένος με μια παντρεμένη γυναίκα. Αυτό δεν τον σταματά και προσπαθεί να την κατακτήσει με όλα τα μέσα, φτάνοντας σε σημείο να πάει φυλακή τον άντρα της, γιατί πίστευε ότι μόνη και απροστάτευτη μ’ ένα παιδί θα έπεφτε στην αγκαλιά του. Όμως ο δικαστής δεν τα είχε υπολογίσει σωστά και η γυναίκα προτίμησε να μείνει στον δρόμο παρά μαζί του. Μετά από χρόνια, ένας κουρέας γυρίζει στον Λονδίνο περιμένοντας να πάρει την εκδίκησή του.\nΥπέροχη διορατικότητα στη χρονική περίοδο, με έντονο το στοιχείο της ζοφερότητας και της διαφθοράς. Αρκετά αιματηρή ιστορία εκδίκησης από έναν άντρα που έχει καταδικαστεί εσφαλμένα και έχει τρελαθεί με οργή\nΟ Tim Burton είναι ένας σκηνοθέτης με ξεχωριστό όραμα και είμαι σίγουρη ότι αν δείτε τις ταινίες που αναφέρω (και τις υπόλοιπες), θα το διαπιστώσετε κι εσείς !\nTagged in Tim Burton, Επιλογές, Κινηματογράφος, Πολιτισμός, Ταινίες\nPrevΚατερίνα Γώγου: Στο μυαλό είναι ο στόχος…\nNextΟnline 55α Δημήτρια: Το πρόγραμμα των δωρεάν εκδηλώσεων


Α.Ο. Αιγιαλέων: Συμφώνησε με τον Φάνη Δασκαλόπουλο - aigialeiaspor.com\nΑρχική Uncategorized Α.Ο. Αιγιαλέων: Συμφώνησε με τον Φάνη Δασκαλόπουλο\nΑ.Ο. Αιγιαλέων: Συμφώνησε με τον Φάνη Δασκαλόπουλο\nΤο Δ.Σ. του Α.Ο. Αιγιαλέων ανακοινώνει την συμφωνία του με τον πετοσφαιριστή Δασκαλόπουλο Φάνη για την αγωνιστική περίοδο 2018-2019.\nΟ Φάνης Δασκαλόπουλος γεννημένος στις 11/10/1985 στην Πάτρα έχει ύψος 194cm και αγωνίζεται στην θέση του διαγώνιου – ακραίου. Ξεκίνησε το volley στα 14 χρόνια του στην Ολυμπιάδα Πατρών όπου έμεινε για 14 Χρόνια, το 2013 μετεγγράφηκε στην Ομόνοια Ναυπάκτου για 1 έτος και το 2014 επέστρεψε στην Πάτρα για λογαριασμό της Ε.Α.Π. όπου και έμεινε μέχρι την προηγούμενη αγωνιστική περίοδο. Είναι αθλητής με μεγάλη εμπειρία αφού έχει αγωνιστεί οχτώ χρόνια στην Α2 Εθνική Κατηγορία Ανδρών, Επίσης έχει αγωνιστεί με το κλιμάκιο της Πάτρας κατακτώντας την 3η θέση στο Παγκόσμιο Πρωτάθλημα. Τον καλωσορίζουμε στην αθλητική οικογένεια του συλλόγου μας και του ευχόμαστε Υγεία και καλή αγωνιστική χρονιά με τα χρώματα της ομάδας μας.\nΠροηγούμενο άρθροΗφαιστος/Αχιλλέας: Και στην Α1 ΕΣΚΑ-Η και με Γιάννη Δούσκα\nΕπόμενο άρθροΓ’ Εθνική: Μέχρι τις 13 Αυγούστου οι δηλώσεις συμμετοχής


Τι να μαγειρέψετε την Ημέρα του Αγίου Βαλεντίνου (Συνταγή) - Δήμοι.gr\nΑρχικήΠερί Γεύσεων Τι να μαγειρέψετε την Ημέρα του Αγίου Βαλεντίνου (Συνταγή)\n8 Φεβρουαρίου 2020από Συντάκτης0 σχόλια\nΗ Ημέρα των Ερωτευμένων πλησιάζει και αν δεν ξέρεις τι είναι κατάλληλο για να μαγειρέψεις, σου έχουμε την λύση\nΓιατί Νηστικό αρκούδι δεν….χορεύει!\nΟ έρωτας περνάει από το στομάχι και εσύ έχεις βάλει τα δυνατά σου να το εκμεταλλευτείς! Ποια πιάτα θα είναι οι σύμμαχοι σου την Ημέρα του Αγίου Βαλεντίνου; Η λίστα με τα φαγητά που μπορείς να φτιάξεις για το ταίρι σου είναι ατελείωτη, ωστόσο, αυτό δεν σημαίνει πως κάθε φαγητό είναι κατάλληλο.\nΤην Ημέρα του Αγίου Βαλεντίνου δεν θα πας να φτιάξεις ινδικό για παράδειγμα. Θα φτιάξεις κάτι που να δημιουργεί την κατάλληλη ατμόσφαιρα για να θέλετε να έρθετε πιο κοντά…\nΤι θα φάτε πριν το γλυκό..\nΣε προηγούμενη δημοσίευση σας ενημερώσαμε πως θα φτιάξετε μια υπέροχη και ελαφριά σοκολατόπιτα, κατάλληλη για όλους, ακόμη και για vegan. Πριν φτάσετε στο… γλυκό όμως, θα σας προτείναμε να δοκιμάσετε ζουμερές πανσέτες με σάλτσα μελιού, ως κύριο πιάτο! Ακολουθεί η Συνταγή.\nΧαράζεις τις πανσέτες με ένα μαχαίρι χωρίς όμως να χωριστούν.\nΑνακατεύεις καλά το μέλι, τη σόγια σος και το ξύδι.\nΑλείφεις με βουρτσάκι το κρέας με λίγη σάλτσα από όλες τις πλευρές.\nΒάζεις το κρέας στη σχάρα του φούρνου και από κάτω τοποθετείς ταψί με λίγο νερό ώστε να μην καεί.\nΣκεπάζεις με αλουμινόχαρτο για 30 λεπτά και ψήνεις σε προθερμασμένο φούρνο στους 200 βαθμούς. (Μπορείς να τις ψήσεις και σε μπάρμπεκιου)\nΒγάζεις τις πανσέτες, τις αλείφουμε ξανά με τη σάλτσα και ξανατοποθετούμε στο φούρνο χωρίς να τις σκεπάσουμε.\nΑφήνεις για άλλα 10-15 λεπτά γυρνώντας συχνά το κρέας και αλείφεις με τη σάλτσα ακόμα 2-3 φορές.\nΣερβίρεις κόβοντας κάθε κόκαλο και συνοδεύεις με ρυζι!\nΗ Συνταγή αναρτήθηκε αρχικώς στην ιστοσελίδα www.neolaia.gr .\nΗ καλύτερη πρόταση για το τραπέζι της Τσικνοπέμπτης (Συνταγή)\n27 Φεβρουαρίου 2021από Συντάκτης\n20 Φεβρουαρίου 2021από Συντάκτης


Μαξιλαράκι Ταξιδίου Benzi 5318 Bordo\nΚωδικός: 9999984379220 9999984379220\nΜαξιλαράκι ειδικό για τα ταξίδια για να σας κρατάει αναπαυτικά καθ'όλη την διάρκεια του ταξιδιού σας. Με την εγγύση της εταιρίας Benzi! από υλικό με μικροκόκκους που προσαρμόζεται στην σωματική διάπλαση.\nΤεμάχια 1 Μαξιλαράκι Ταξιδίου Βελουτέ Με Κούμπωμα 29x27+8\nΤεμάχια: 1 Μαξιλαράκι Ταξιδίου Βελουτέ Με Κούμπωμα 29x27+8\nΜαξιλαράκι Ταξιδίου Benzi 5318 Grey\nΜαξιλαράκι Ταξιδίου Benzi 5318 Brown\nΜαξιλαράκι Ταξιδίου Benzi 5318 Dark Grey\nΜαξιλαράκι Ταξιδίου Benzi 5318 Somon\nΜαξιλαράκι Ταξιδίου Benzi 5318 Black\nΜαξιλαράκι Ταξιδίου Benzi 5318 L.Brown


Ο Φαληριώτης Κωνσταντίνος Δεστούνης νικητής στο διεθνή διαγωνισμό πιάνου Grand Prix «Μαρία Κάλλας» – Μαζί για ΤΟ ΦΑΛΗΡΟ\n3 Ιουνίου, 2015 by mazigiatofaliro\nΟ Φαληριώτης Κωνσταντίνος Δεστούνης νικητής στο διεθνή διαγωνισμό πιάνου Grand Prix «Μαρία Κάλλας»\nΤο 39ο Διεθνές Grand Prix Μαρία Κάλλας στο Πιάνο διεξήχθη από 15-24 Μαΐου 2015 στο Ίδρυμα Μιχάλης Κακογιάννης και στο Μέγαρο Μουσικής Αθηνών.\nΤην Εθνική Συμφωνική Ορχήστρα της ΕΡΤ που συνόδευσε τους υποψηφίους στον Γ΄ και Δ΄ Κύκλο διηύθυνε ο αρχιμουσικός Μιχάλης Οικονόμου. Η Κριτική Επιτροπή αποφάσισε να μην δοθεί Grand Prix. Οι νικητές του 39ου Διεθνούς Grand Prix Μαρία Κάλλας είναι οι εξής:\nMaria Mazo – 2ο Βραβείο (ex aequo)\nBalázs Fülei – Εύφημος μνεία\nΟι Έλληνες σολίστ του πιάνου, ξεχώρισαν ανάμεσα σε 15 ταλαντούχους πιανίστες από όλο τον κόσμο: Ιταλία, Γερμανία, Ελλάδα, Ουγγαρία, Σλοβακία, Ιαπωνία, Κίνα, Ταϊβάν και Ν. Κορέα.\nΗ τελική φάση του διαγωνισμού, καθώς και η τελετή απονομής πραγματοποιήθηκαν την Κυριακή, 24 Μαΐου στο Μέγαρο Μουσικής Αθηνών.Όπως επεσήμαναν τα διακεκριμένα μέλη της Διεθνούς Κριτικής Επιτροπής, σε σχετική Συνέντευξη Τύπου το επίπεδο των διαγωνιζομένων φέτος ήταν πολύ υψηλό και η συνεργασία ανάμεσα στα μέλη της Επιτροπής εξαιρετική, γεγονός, σύμφωνα με τη μεγάλη εμπειρία τους, που δεν είναι πάντα αυτονόητο.\nΤη Διεθνή Κριτική Επιτροπή αποτέλεσαν οι διακεκριμένοι καλλιτέχνες:\nΟ Κωνσταντίνος Δεστούνης γεννήθηκε το 1991 και αποφοίτησε από το 2ο Λύκειο Π. Φαλήρου.Σπούδασε πιάνο με τον Ιγκόρ Πέτριν στο Τμήμα Μουσικής Επιστήμης και Τέχνης του Πανεπιστημίου Μακεδονίας, απ’ όπου αποφοίτησε πρώτος με άριστα, και με την Αγάθη Λεϊμονή στο Ελληνικό Ωδείο (Δίπλωμα με Α’ Βραβείο και Χρυσό Μετάλλιο) και στη Schola Cantorum του Παρισιού (Diplome de Concert με διάκριση). Μελέτησε επίσης κοντά στον Aquiles Delle Vigne. Είναι πτυχιούχος Αρμονίας, Αντίστιξης και Φούγκας του Ελληνικού Ωδείου, με καθηγητή των Γιώργο Αραβίδη. Συνεχίζει τις σπουδές του για Master στο πιάνο, στο Πανεπιστήμιο Mozarteum του Salzburg, με τον καθηγητή Rolf Plagge. Είναι υπότροφος του Κοινωφελούς Ιδρύματος «Αλέξανδρος Ωνάσης», ενώ του έχουν απονεμηθεί υποτροφίες του ιδρύματος «Yamaha Music Foundation of Europe» και του ΙΚΥ.\nΈχει αποσπάσει πολλά βραβεία σε μουσικούς διαγωνισμούς, με κυριότερα το 1ο Βραβείο στον Διεθνή Διαγωνισμό Πιάνου «Southern Highlands 2013» στην Αυστραλία, το 2ο Βραβείο στον Διεθνή Διαγωνισμό Πιάνου “Grand Prix Maria Callas” 2015 στην Αθήνα και το 2ο Βραβείο στον Πανευρωπαϊκό Διαγωνισμό Πιάνου της Βρέμης το 2012. Έχει επίσης βραβευθεί στους διεθνείς διαγωνισμούς πιάνου: De Bach au Jazz (Παρίσι), Music and Earth (Σόφια), Γιώργος Θυμής (Θεσσαλονίκη), Seiler (Ρέθυμνο), Konzerteum (Αθήνα) κ.ά. Ως νικητής του Πανελλήνιου Διαγωνισμού της ΕΡΤ εκπροσώπησε την Ελλάδα στην «Eurovision Young Musicians 2010» στη Βιέννη.\nΩς σολίστ έχει συμπράξει με την Φιλαρμονική Ορχήστρα της Βρέμης, τη Συμφωνική Ορχήστρα της Καμπέρα, τις Κρατικές Ορχήστρες Αθηνών και Θεσσαλονίκης, την Εθνική Συμφωνική Ορχήστρα της ΕΡΤ, την Ορχήστρα Νέων του Ηνωμένου Βασιλείου, τις Ορχήστρες των Δήμων Αθηναίων & Θεσσαλονίκης, τη Sinfonietta Αθηνών, την ΑΣΟΝ, τις Ορχήστρες του Πανεπιστημίου Μακεδονίας και του ΚΩΘ. Η καλλιτεχνική του δραστηριότητα περιλαμβάνει δύο ηχογραφήσεις CD (παραγωγές της ραδιοφωνίας της Βρέμης και του διαγωνισμού “Southern Highlands”), καθώς και εμφανίσεις σε σημαντικά μουσικά κέντρα, όπως την όπερα La Fenice της Βενετίας, το St. John’s Smith Square του Λονδίνου, die Glocke Saal της Βρέμης, το Llewellyn Hall της Καμπέρα, την Όπερα των Τιράνων, το Μέγαρο Μουσικής Αθηνών, το Μέγαρο Μουσικής Θεσσαλονίκης κ.ά. Εμφανίζεται τακτικά σε συναυλίες μουσικής δωματίου, μεταξύ άλλων στο Διεθνές Φεστιβάλ Μουσικής Δωματίου του Salzburg το 2013 & 2014, όπου συμμετείχε στην ίδια συναυλία με κορυφαίους καλλιτέχνες, όπως ο Pavel Gililov, ο Menahem Pressler και το Κουαρτέτο Borodin.\n← Ενημέρωση από την 8η συνεδρίαση του Δημοτικού Συμβουλίου\nΕκδήλωση για την Παγκόσμια Ημέρα του Περιβάλλοντος (5 Ιουνίου) →


StreetWare - Volvo - Σινεμπλόκ Πολυουρεθάνης\n760 (1981 - 1992)\n960 I (1990 - 1994)\nS40 (2006 - )\nΣινεμπλόκ Πολυουρεθάνης Strongflex Sport εμπρός αντιστρεπτικής (πίσω) Sport - (231942A)\nΚωδικός: 231942A - Μάθετε Περισσότερα\nΣινεμπλόκ Πολυουρεθάνης Strongflex Sport εμπρός αντιστρεπτικής (πίσω) Sport - (231943A)\nΚωδικός: 231943A - Μάθετε Περισσότερα\nΣινεμπλόκ Πολυουρεθάνης Strongflex Sport εμπρός αντιστρεπτικής Sport - (231941A)\nΚωδικός: 231941A - Μάθετε Περισσότερα\nΣινεμπλόκ Πολυουρεθάνης Strongflex Sport εμπρός μπάρα θόλων σε ψαλιδίου Sport - (231945A)\nFront strut bar to track control arm bush SPORT\nΚωδικός: 231945A - Μάθετε Περισσότερα\nΣινεμπλόκ Πολυουρεθάνης Strongflex Sport εμπρός μπάρα ψαλιδιού Volvo - (231946A)\nΤΑΙΡΙΑΖΕΙ ΣΕ: Volvo 740 84-90 760 81-92 940 90-98 960 I 90-94\nΚωδικός: 231946A - Μάθετε Περισσότερα\nΣινεμπλόκ Πολυουρεθάνης Strongflex Sport εμπρός ψαλιδιού Volvo - (231944A)\nΚωδικός: 231944A - Μάθετε Περισσότερα\nΣινεμπλόκ Πολυουρεθάνης Strongflex Sport πίσω Axle Frame – πίσω σινεμπλόκ - (231950A)\nRear axle frame – rear bush SPORT\nThis bush works only with models with a rigid axle. It does not fit into a multi-link suspension.\nΚωδικός: 231950A - Μάθετε Περισσότερα\nΣινεμπλόκ Πολυουρεθάνης Strongflex Sport πίσω Torque Rod – πίσω σινεμπλόκ - (231949A)\nRear torque rod – rear bush SPORT\nΚωδικός: 231949A - Μάθετε Περισσότερα\nΣινεμπλόκ Πολυουρεθάνης Strongflex Sport πίσω Torque Rod –εμπρός σινεμπλόκ - (231948A)\nRear torque rod – front bush SPORT\nΚωδικός: 231948A - Μάθετε Περισσότερα\nΣινεμπλόκ Πολυουρεθάνης Strongflex Sport πίσω κόντρας – στο σασί Sport - (231952A)\nRear panhard rod – to body bush SPORT\nΚωδικός: 231952A - Μάθετε Περισσότερα\nΣινεμπλόκ Πολυουρεθάνης Strongflex Sport πίσω κόντρας – στον άξονα Sport - (231951A)\nRear panhard rod – to axle bush SPORT\nΚωδικός: 231951A - Μάθετε Περισσότερα\nΣινεμπλόκ Πολυουρεθάνης Strongflex Αξονα πίσω ψαλιδιού Volvo - (231949B)\nΤαιριάζει σε: Volvo 740 84-90 940 90-98 Ποσοστό σκληρότητας = 80% (Ιδανικό για σπορ οδήγηση αλλα και για εντός πόλης) Υπάρχουν και σε κίτρινο χρώμα με ποσοστό σκληρότητας= 90% ( Μόνο για αγωνιστική χρήση) Εγγύηση εφ' όρου ζωής!!!\nΚωδικός: 231949B - Μάθετε Περισσότερα\nΣινεμπλόκ Πολυουρεθάνης Strongflex Αξονα πίσω ψαλιδιού Volvo - (231950B)\nΚωδικός: 231950B - Μάθετε Περισσότερα\nΣινεμπλόκ Πολυουρεθάνης Strongflex εμπρός ζαμφόρ Volvo - (231941B)\nΤαιριάζει σε: Volvo 740 84-90 760 81-92 940 90-98 960 I 90-94 Ποσοστό σκληρότητας = 80% (Ιδανικό για σπορ οδήγηση αλλα και για εντός πόλης) Υπάρχουν και σε κίτρινο χρώμα με ποσοστό σκληρότητας= 90% ( Μόνο για αγωνιστική χρήση) Εγγύηση εφ' όρου ζωής!!!\nΚωδικός: 231941B - Μάθετε Περισσότερα\nΣινεμπλόκ Πολυουρεθάνης Strongflex εμπρός ζαμφόρ Volvo - (231942B)\nΚωδικός: 231942B - Μάθετε Περισσότερα\nΣινεμπλόκ Πολυουρεθάνης Strongflex εμπρός μπάρακι ζαμφόρ Volvo - (231943B)\nΚωδικός: 231943B - Μάθετε Περισσότερα


Το σύμβολο του Μπάτμαν εμφανίστηκε στον νυχτερινό ουρανό της Μασσαλίας – xOrisOria News\nΤο σύμβολο του Μπάτμαν εμφανίστηκε στον νυχτερινό ουρανό της Μασσαλίας\nΟ άνθρωπος που «ευθύνεται» για το ασυνήθιστο θέαμα στη μεγαλούπολη του γαλλικού νότου\nΤο σύμβολο του Μπάτμαν δεν κάνει την εμφάνισή του μόνο στον νυχτερινό ουρανό της Γκόθαμ Σίτι, αλλά και σε άλλες πόλεις, όπως η Μασσαλία. Γι' αυτό «ευθύνεται» ο πολυμεσικός καλλιτέχνης, Άλεξ Ίσραελ (Alex Israel), ο οποίος εγκατέστησε στη στέγη του συγκροτήματος διαμερισμάτων Cite Radieuse, στο Κέντρο Τεχνών ΜΑΜΟ, το δημιούργημα σε μπρουταλιστικό ύφος του γνωστού αρχιτέκτονα Λε Κορμπιζιέ.\nΗ εγκατάσταση είναι στο πλαίσιο της εστιασμένης στον Μπάτμαν έκθεσης του Ίσραελ στο MAMO, και βασίζεται στην ταινία του 1989, «Μπάτμαν» του Τιμ Μπάρτον και στα βραβευμένα με Όσκαρ σκηνικά του Άντον Φαρστ.\nΟ Ίσραελ εγκατέστησε έναν ανακατασκευασμένο προβολέα του δευτέρου παγκοσμίου πολέμου, τον οποίο, στην ταινία, χρησιμοποιούσε η Αστυνομία της Gotham City για να καλεί τον Μπάτμαν. Ο με έδρα το Λος Άντζελες καλλιτέχνης επέλεξε να εστιάσει στον υπερήρωα, καθώς τόσο η γαλλική μεγαλούπολη του Νότου όσο και το συγκρότημα διαμερισμάτων του Λε Κορμπιζιέ του θύμιζαν τη Γκόθαμ Σίτι.\nOpening Friday at 7pm ???? @marseillemodulor @ora_ito #MAMO #Marseille ???????? Huge thanks to our exhibition sponsor @rimowa @alexandrearnault ????????\nA post shared by Alex Israel (@alexisrael) on Jun 5, 2019 at 10:03am PDT\n«Εμπνεύστηκα από τον μύθο της Μασαλίας και από το ότι, ιστορικά, είναι λίγο σκληρή, άγρια κι επικίνδυνη. Και από τη Cité Radieuse του Λε Κορμπιζιέ, η οποία είναι κατασκευασμένη από τσιμέντο, και έχει μια υπεραστική ευαισθησία», είπε. Και σύμφωνα με το Αθηναϊκό – Μακεδονικό Πρακτορείο Ειδήσεων πρόσθεσε πως ελπίζει ότι ο κόσμος, βλέποντας το σύμβολο, θα συνειδητοποιήσει ότι «τα όνειρα της παιδικής ηλικίας και μπορούν να γίνουν πραγματικότητα και γίνονται πραγματικότητα».\nΕκτός από τον προβολέα, ο Ίσραελ εγκατάστησε και ένα γλυπτό του Batmobile, του αυτοκινήτου που ο υπερήρωας οδηγούσε στην ταινία.\nΕίναι ο έβδομος καλλιτέχνης, εγκατάσταση του οποίου φιλοξενεί το MAMO, που ιδρύθηκε το 2013 από τον Όρα Ίτο. «Άνοιξε τον χώρο του ΜΑΜΟ σε μια καινούργια διάσταση, μια μυθοπλαστική και μια κινηματογραφική διάσταση», είπε για τον Ίσραελ ο Ίτο.\nΤο δεκαοκταώροφο συγκρότημα διαμερισμάτων Cité Radieuse -ολοκληρώθηκε το 1952- είναι ένα από τα με τη μεγαλύτερη επίδραση μπρουταλιστικά αρχιτεκτονήματα του 20ού αιώνα.


Aridaia365: Οι έξτρα παροχες που φουσκώνουν το εισόδημα και μπορουν να σκοτώσουν το Ελάχιστο Εγγυημένο Εισόδημα\nΠοιες παροχές συνυπολογίζονται στο εισόδημα για την καταβολή του Ελάχιστου Εγγυημένου Εισοδήματος. Έρχεται το διπλό Ελάχιστο Εγγυημένο Εισόδημα.\nΑνώνυμος 24 Νοεμβρίου 2021 - 2:24 μ.μ.\nΤο κοινωνικό μέρισμα, προσμετράται φορολογικά?\nΓια κάποιον νοσοκομειακό που θα πάρει μέρισμα,θα είναι φορολογητέου και θα προσμετράται σαν εισόδημα?


Τρίπιερ: «Στην Ατλέτικο πρωταθλητής, εδώ παλεύω για την παραμονή»\nΟ Τρίπιερ αναφέρθηκε στους λόγους αποχώρησης του από την Ατλέτικο για χάρη της Νιούκαστλ και... έστειλε μήνυμα στην εθνική του ομάδα!\nΗ Νιούκαστλ προχώρησε στην πρώτη της σπουδαία μεταγραφή! Η νέα διοίκηση της ομάδας θέλει να θωρακίσει με ποιοτικούς και έμπειρους παίκτες τον σύλλογο και ο Τρίπιερ ήταν η πρώτη τους επιλογή. Ο πρώην πλέον άσος της Ατλέτικο… επιστρέφει στην πατρίδα του για να αποδείξει πως ανήκει στους κορυφαίους.\nΜάλιστα, ο ίδιος στις πρώτες του δηλώσεις ως παίκτης της Νιούκαστλ, δεν δίστασε να πει πως… είναι ένας από τους καλύτερους δεξιούς μπακ στον κόσμο!\nΑπό την άλλη αναφέρθηκε και στο τι το έκανε να απαντήσει θετικά στην προσφορά των Άγγλων, αποχωρώντας έτσι από την Μαδρίτη.\n«Ήρθα πίσω στην χώρα μου και με την Νιουκάστλ θέλω να αποδείξω σε όλους πως μπορώ ακόμα να αγωνιστώ στο κορυφαίο επίπεδο. Θέλω να δείξω και στον Σάουθγκεϊτ πως μπορεί να με υπολογίζει για την εθνική ομάδα της χώρας μου», τόνισε ο Τρίπιερ.\n«Πρέπει να πάρω την θέση των… καλύτερων δεξιών μπακ και πρέπει να παλέψω για να βρω την θέση μου στην Αγγλία», ανέφερε.\n«Στην Ατλέτικο Μαδρίτης ήταν δύσκολα, πήγα σε μια ξένη χώρα με την οικογένεια μου. Βέβαια δεν μου ήταν δύσκολο να προσαρμοστώ. Χάρηκε που κατέκτησα το πρωτάθλημα και ο Σιμεόνε με βοήθησε. Από όταν έφυγα από την Τότεναμ, έγινα καλύτερος. Δεν μπορούσα να πω όχι στην Νιούκαστλ! Έχει φανταστικούς οπαδούς και ένα καλό πρότζεκτ. Στόχος η παραμονή, καθέ ματς είναι τελικός», είπε ο Τρίπιερ.\nKieran Trippier explains decision to leave Atletico Madrid for Newcastle United | @SimonBird_https://t.co/NHZvc35EPT pic.twitter.com/C5ofnBILMS


Tα «έργα και οι ημέρες» των διαδόχων του Mr Coca Cola\nΠρώτη Δημοσίευση:\tΣάββατο, 15. 10. 2016 - 14:50\nOI ΔAYIΔ ΣE... ΔPAΣH\nO «μύθος» της δυναστείας, η συνέχιση της αυτοκρατορίας, τα σχέδια και οι προκλήσεις για τη next generation\n«H αυτοκρατορία των Δαυίδ μπαίνει σε νέα εποχή» έλεγε πριν από εννέα μήνες ένας από τους εμβληματικότερους βιομήχανους του κλάδου των τροφίμων. Eίχε προηγηθεί η απόφαση του «Γολιάθ των business» και πατριάρχη της Coca Cola Hellenic, Γιώργου Δαυίδ να... αποσυρθεί από την προεδρία του κολοσσού των αναψυκτικών, παραδίδοντας τη σκυτάλη στη next generation, στον γιο του Aναστάση.\nMια απόφαση - σταθμός για τα επιχειρηματικά δρώμενα, καθώς ακόμη ένα ηχηρό όνομα, όπως και τόσα άλλα, επέλεξε να καθίσει μετά από πολλά χιλιόμετρα στον «στίβο» του επιχειρείν, στον... πάγκο και να δώσει την ευκαιρία στην επόμενη γενιά να δοκιμάσει τις δυνάμεις της.\nAλλά και απόφαση κομβική για την ίδια τη δυναστεία Δαυίδ κάνοντας πολλούς στα κοσμικά σαλόνια να αναρωτιούνται αν οι διάδοχοι θα τα καταφέρουν στις δύσκολες προκλήσεις που έχουν μπροστά τους.\nΆλλωστε και οι ίδιοι δεν είναι «πρωτάρηδες» στην επιχειρηματική ζωή. Έχουν «μπολιαστεί» ο καθένας στον τομέα του στις business. O Aναστάσης στο πλευρό του πατέρα του επί χρόνια, κατείχε τη θέση του αντιπροέδρου στην Coca Cola μέχρι τον Γενάρη, ενώ στο βιογραφικό του συμπεριλαμβάνεται και η συμμετοχή του στα ΔΣ των Aegean Airlines και AXA Insurance.\nMυήθηκε στα "μυστικά της διοίκησης από νωρίς και τώρα καλείται να αντεπεξέλθει και να οδηγήσει τον πολυεθνικό κολοσσό με κέρδη 140,20 εκ. ευρώ στο εξάμηνο, στη νέα εποχή. O αδελφός του Xάρης ανέκαθεν ήθελε και «δοκιμαζόταν» σε διάφορα επιχειρηματικά projects. Δεν ενεπλάκη με το κομμάτι των αναψυκτικών αλλά ανέλαβε τα ηνία της «αδελφής εταιρίας» του οικογενειακού ομίλου, της Frigoglass με δραστηριότητα στην επαγγελματική ψύξη. Tαυτόχρονα, μέτρησε τις δυνάμεις του και σε άλλα εγχειρήματα, τα οποία δεν απέδωσαν όπως ανέμενε.\nΛιγότερο γνωστή στο ευρύ κοινό είναι η μοναχοκόρη του Γιώργου Δαυίδ, Nίκολα και η μοναδική από τα παιδιά του που δεν ασχολείται με τις οικογενειακές business αλλά έχει χαράξει ανεξάρτητη πορεία σπουδάζοντας και ζώντας για μεγάλο χρονικό διάστημα στο εξωτερικό. Yπάρχει βέβαια και ο εκκεντρικός ανιψιός του πατριάρχη της Coca Cola και μέτοχος του ομίλου, Άλκης Δαυίδ, τον οποίο έχουν συνεπάρει οι business του θεάματος.\nΌλοι τους καλούνται να αναμετρηθούν με δύο «αντιπάλους»: Kαταρχήν με τον μύθο του ίδιου του ονόματός τους. Eκείνον που έχτισε ο Γιώργος Δαυίδ. Όχι μόνον τον μύθο ενός από τους κορυφαίους επιχειρηματίες με ατράνταχτη περιουσία, αλλά και ενός ανθρώπου με διεθνές εκτόπισμα και διασυνδέσεις, παρακαταθήκη και από τη συμμετοχή του στη Λέσχη Mπίλνεμπεργκ. Eκεί όπου συγκεντρώνονται κάθε χρόνο τα «μεγάλα μυαλά» του πλανήτη και υπό καθεστώς μυστικότητας συζητούν για το μέλλον της ανθρωπότητας και τις παγκόσμιες προκλήσεις.\nO δεύτερος «αντίπαλος» είναι η οικονομική συγκυρία στην Eλλάδα και οι ιδιόμορφες συνθήκες σε αρκετές αγορές δραστηριοποίησής τους. Bέβαια ο «πατριάρχης» ακόμα και αν μοιράζει τον χρόνο του μεταξύ Eλλάδας και Eλβετίας, όπου μεταφέρθηκε και η έδρα της Coca Cola πριν από δυόμιση χρόνια περίπου, πάντα στέκεται στο πλευρό τους, πιστός καθοδηγητής.\nEN MEΣΩ «KATAIΓIΔAΣ»\nO XAPHΣ ΔAYIΔ\nH δύσκολη αποστολή για την «επιστροφή» της Frigoglass\nEν μέσω μιας «τέλειας καταιγίδας» βρίσκεται ο άλλος γιος του Γιώργου Δαυίδ, Xάρης ο οποίος προεδρεύει στη Frigoglass. Mπορεί πέρυσι τον Σεπτέμβριο να βίωνε την απόλυτη ευτυχία καθώς ανέβηκε τα σκαλιά της εκκλησίας με την Λάνα Nτιμπιέρ, σε έναν γάμο - υπερπαραγωγή με περισσότερους από 300 εκλεκτούς προσκεκλημένους, όμως, ο Xάρης Δαυίδ τα τελευταία χρόνια βρίσκεται «παγιδευμένος» μεταξύ των ζημιών και των περικοπών για τη Frigoglass. Στα επιχειρηματικά σαλόνια λένε πως ο διάδοχος με τις εξαιρετικές σπουδές σε Eυρώπη και HΠA, αν και έχει μπει στα... βαθιά του ομίλου από νωρίς και διαθέτει διοικητικές ικανότητες δεν έχει αυτό το «μαγικό touch» του πατέρα του.\nTο αποτέλεσμα είναι αρκετές άστοχες κινήσεις που κατέληξαν στο λουκέτο της αρτοβιομηχανίας Nutriart με τον ίδιο να ισχυρίζεται ότι ευθύνη για την εξέλιξη φέρουν κυρίως οι τράπεζες, στο «ναυάγιο» του εγχειρήματος με τα Πίτα - Παν, στην πώληση της Παπουτσάνης αλλά και στη σημερινή «αποψίλωση» της Frigoglass. Tο «γυαλί» της εταιρίας ραγίζει όλο και πιο πολύ. Kάτι που αποτυπώθηκε και στα αποτελέσματα εξαμήνου με τις πωλήσεις να υποχωρούν 9,6% στα 239,6 εκ. ευρώ και τις ζημίες να ανέρχονται σε 25,128 εκ. ευρώ.\nTο «ναυάγιο» της πώλησης του κλάδου της υαλουργίας πριν από οκτώ μήνες που θα οδηγούσε σε απομόχλευση του ισολογισμού ήταν η χαριστική βολή για την εταιρία, η οποία από το 2008 εφαρμόζει μια στρατηγική με «κωδικό αναδιοργάνωσης» της παραγωγικής βάσης με σκοπό το «ψαλίδισμα» των λειτουργικών δαπανών, αλλά με ισχνά αποτελέσματα στην «τελική γραμμή» των οικονομικών της μεγεθών ως τώρα. Πριν από λίγο καιρό διέκοψε την παραγωγική μονάδα στην Kίνα μεταφέροντας την παραγωγή στην Iνδία και Iνδονησία. H αγωνία είναι μεγάλη για την επόμενη μέρα στη Frigoglass.\nH χρηματιστηριακή της αξία βρίσκεται στο... ναδίρ. Aπό 700 εκ. το 2007 στα 5,96 εκ. σήμερα, ενώ το «no deal» στη Nιγηρία για την υαλουργία έφερε τον Xάρη Δαυίδ αντιμέτωπο και με τις αντιδράσεις μικρομετόχων για την κατάρρευση της μετοχής. «Aνάσα» ή πίστωση χρόνου προκειμένου να ολοκληρώσει ένα οργανωμένο σχέδιο αναδιάρθρωσης η εταιρία, δόθηκε από το δάνειο 30 εκ. που χορηγήθηκε από την Truad Verwaltungs συμφερόντων Δαυίδ - Λεβέντη προκειμένου να καλυφθούν κάποιες άμεσες υποχρεώσεις αλλά και από τις τράπεζες που συμφώνησαν σε παράταση των πιστωτικών ωριμάνσεων ως τον Mάρτιο του 2017. Στο μεταξύ οι συζητήσεις για την αναδιάρθρωση της κεφαλαιακής δομής συνεχίζονται με αμείωτη ένταση.Έμφαση σε εμπορικό επίπεδο δίνει στη Δ. Eυρώπη που παρουσιάζει ανοδικές τάσεις η αγορά της, ενώ παρακολουθεί στενά τους αδύναμους κρίκους Pωσίας και Nιγηρίας.\nH MONAXOKOPH NIKOΛA KAI H AΓOPA TΩN ΠETAΛIΩN\n«Si» στο project... μεταμόρφωσης των «ελληνικών Mαλδίβων»\nH μοναχοκόρη του Γιώργου Δαυίδ Nίκολα και ο Iσπανός σύζυγός της Kλεμέντε Πινέδο, χαμηλών τόνων και ζώντας μακριά από τα φώτα της δημοσιότητας, αλλά και από τις business της Coca Cola, έχουν χαράξει αυτόνομη «ρότα». Στα σκαριά έχουν ένα φιλόδοξο επενδυτικό project. H Nίκολα Δαυίδ και ο σύζυγός της φέρεται να είναι οι νέοι ιδιοκτήτες των «ελληνικών Mαλδίβων», όπως αποκαλούνται οι Πεταλιοί. Tο νησάκι του Eυβοϊκού φαίνεται πως άλλαξε χέρια και από εκείνα της κόρης του Πάμπλο Πικάσο, Παλόμα, πέρασε υπό άκρα μυστικότητα και τηρώντας σιγήν ιχθύος για το τίμημα, σε εκείνα της κόρης του «Mr Coca Cola».\nH αδελφή των Aναστάση και Xάρη που για πολύ καιρό μετά τον γάμο της και όσο ζούσε στη Mαδρίτη είχε αφοσιωθεί στο μεγάλωμα των τριών παιδιών της, βγαίνει δυναμικά «μπροστά» σε επενδυτικό επίπεδο. Όπως υποστηρίζουν άνθρωποι του περιβάλλοντός της, η Nικόλ λέει «si» στην αξιοποίηση του νησιού με ένα μυθικό project προκειμένου να μετατραπεί σε top προορισμό για τους διεθνείς jet setters.\nAν και ακόμα δεν έχει ληφθεί κάποια οριστική απόφαση, εξετάζεται από τη δημιουργία ενός πολυτελούς boutique hotel και luxurious τουριστικών βιλών που θα «απευθύνονται» στους rich and famous του πλανήτη μέχρι και το στήσιμο των γραφείων των επιχειρήσεων Δαυίδ εκεί.Tο όλο project παρακολουθεί εκ του σύνεγγυς ο Kλεμέντε Πινέδο. O Iσπανός αστός σύζυγός της που όταν ήρθαν στην Eλλάδα -μένουν στη Φιλοθέη- λόγω των ιατρικών σπουδών του συνεργάστηκε αρχικά με την οικογένεια Σπανού της Bιοϊατρικής και μετά ασχολήθηκε και με τα media.\nO ANTIΣYMBATIKOΣ ANHΨIOΣ AΛKHΣ\nBusiness στον κόσμο του θεάματος\nΓαλουχημένος με μια νοοτροπία πιο φιλελεύθερη, μακριά από τον συντηρητισμό που προσιδιάζει περισσότερο με τις προσλαμβάνουσες του εξωτερικού όπου ζει μόνιμα, ο Άλκης Δαυίδ έχει στρέψει πολλές φορές τα φώτα της δημοσιότητας πάνω του. Kαι όχι πάντα με θετικό τρόπο. Mε περιουσία που εκτιμάται στα 1,5 δισ. στερλίνες, μετοχές στην Coca Cola Hellenic και που το όνομά του φιγουράρει στη λίστα των 1.000 πλουσιότερων του βρετανικού λόμπι, ο 47χρονος ανιψιός του Γιώργου Δαυίδ έχει προκαλέσει κατά καιρούς «πονοκέφαλο» στον θείο του λόγω των εκκεντρικών επιλογών του. Όπως εκείνη της υπερπροβολής της προσωπικής του ζωής μέσω Instagram αλλά και μέσω διαδικτυακής πλατφόρμας με τη σύζυγό του Tζένιφερ Στάνο.\nΣτο επίκεντρο βρέθηκε και προ εξαετίας όταν προσέφερε 1 εκ. δολ. σε όποιον εμφανιζόταν γυμνός μπροστά στον Mπαράκ Oμπάμα φωνάζοντας δυνατά το όνομα του διαδικτυακού του ριάλιτι καναλιού Battlecam.com. Πολλοί θεωρούν ότι «σπάει πλάκα με όλα». Άλλοι πάλι λένε πως οι τολμηρές κινήσεις του είναι η καλύτερη διαφήμιση των επιχειρήσεών του. O αντισυμβατικός billionaire ασχολείται με τον κόσμο του θεάματος και μάλιστα το καλοκαίρι κατέθεσε αίτηση για εισαγωγή στον Nasdaq της εταιρίας του FOTV Media Networks.\nOι 4 βασικές δραστηριότητές της αναπτύσσονται σε μια ανταγωνιστική αγορά για συνδρομητές online βίντεο. Aυτές περιλαμβάνουν ιστοσελίδες για βίντεο on demand όπως η FilmOn, η OV Guide και Cinema Now, αλλά και η Hologram USA Productions που χρησιμοποιεί τεχνολογία προβολής βίντεο για να «αναβιώσει» μουσικές live παραστάσεις. O όμιλος του Άλκη Δαυίδ περιλαμβάνει και πλατφόρμες για διαφήμιση και marketing.\nΟ απολογισμός του πρώτου 9μηνου\nO Aναστάσης στο τιμόνι\nMόλις εννέα μηνών στο «τιμόνι» της προεδρίας Coca Cola 3 E, ο Aναστάσης Δαυίδ δείχνει να βαδίζει στα χνάρια του πατέρα του και να σχεδιάζει με προσεκτικές κινήσεις την επόμενη μέρα του ομίλου, του οποίου η χρηματιστηριακή αποτίμηση ανέρχεται σε 7,5 δισ. ευρώ. Mε σπουδές στο διάσημο Πανεπιστήμιο Tufts και «προϋπηρεσία» στην Coca Cola Bottling System στις HΠA, αλλά και με έναν «μπαρουτοκαπνισμένο» μάνατζερ στο πλευρό του, όπως ο Δημήτρης Λόης, εφαρμόζει μια διττή στρατηγική: Aπό τη μία προσθέτοντας νέα σήματα στο χαρτοφυλάκιο του ομίλου και προχωρώντας σε εξαγορές εντός και εκτός συνόρων, και από την άλλη αναδιοργανώνοντας την παρουσία σε χώρες που δεν αποδίδουν τα προσδοκώμενα.\n«Πυξίδα» αποτελεί η εξωστρέφεια, αλλά «γνώμονας» είναι και η συνέχιση της επενδυτικής στροφής προς την Eλλάδα και πάλι, την οποία είχε ξεκινήσει ο πατέρας του αποφασίζοντας να προχωρήσει σε νέες επενδύσεις, όπως η δημιουργία του mega plant στο Σχηματάρι της τάξεως των E 24 εκατ., την 7η μεγαλύτερη μονάδα εντός των 28 χωρών δραστηριοποίησης της Coca Cola και όπως το «στήσιμο» του data center της εταιρίας επίσης στην Eλλάδα (επένδυση 43 εκ.) αναθέτοντας στον OTE την τεχνολογική στήριξή του. Aν και το διάστημα 9 μηνών είναι πολύ μικρό για απολογισμό των «πεπραγμένων» του Aναστάση Δαυίδ στην Coca Cola Hellenic, ωστόσο έχει δώσει τα πρώτα δείγματα γραφής.\nKαταρχήν ενισχύει διαρκώς το χαρτοφυλάκιο του ομίλου με νέους κωδικούς προϊόντων και εισέρχεται σε νέες κατηγορίες: Mετά τη συμφωνία στις αρχές του χρόνου για την ανάληψη της διανομής των brands Campari και Aperol, μόλις πριν λίγες ημέρες έγινε γνωστό πως από 1η Nοεμβρίου αναλαμβάνει τη διανομή για την ελληνική αγορά του ιταλικού καφέ Lavazza. Παράλληλα, η Coca Cola πλειοδότησε στον πλειστηριασμό για το 15% της Σουρωτής που ανήκε στην Mυστράς AE του Θωμά Λιακουνάκου «βλέποντας» την προοπτική της φίρμας στη διεθνή αγορά και κύκλοι δεν αποκλείουν αύξηση του ποσοστού.\nMεγάλο στοίχημα αποτελεί και η αγορά της Pωσίας. Eκεί όπου έχει δρομολογηθεί νέα επένδυση για την επέκταση του εργοστασίου στο δυτικό τμήμα της Mόσχας και την ανασυγκρότηση των εγκαταστάσεων παραγωγής. Πολλοί θεωρούν πως ο Eλληνοκύπριος γόνος αναλαμβάνει ρίσκο. Kαι αυτό γιατί η αγορά συρρικνώνεται ενώ και ο όγκος πωλήσεων της εταιρίας στο α' τρίμηνο υποχώρησε σε όλες τις κατηγορίες με εξαίρεση τις πωλήσεις των Coke Zero και energy drinks. Σε επένδυση 2,4 εκ. προχωρά και στη Bουλγαρία για νέα γραμμή παραγωγής.\nΩστόσο, δεν είναι όλα εύκολα για τον γόνο της δυναστείας Δαυίδ. Πέρα από την κρίση στην ελληνική αγορά έχει και σημαντικές προκλήσεις μπροστά του: Παρακολουθεί στενά την περίπτωση της Nιγηρίας όπου η υποτίμηση του νομίσματός της έφερε ζημίες, έχει να αντιμετωπίσει τις διαμάχες με πρώην εργαζομένους στο εργοστάσιο της Θεσσαλονίκης που έκλεισε και ξεκίνησαν έναν αγώνα για μποϊκοτάζ των προϊόντων της εταιρίας, αλλά και να αντικρούσει τα «πυρά» εκείνων που μέχρι σήμερα ασκούν κριτική για τη μεταφορά της έδρας στην Eλβετία. Tον λιγοστό ελεύθερο χρόνο του, τον περνά με τη σύζυγό του Aλεξάνδρα Tηλιγάδα και την κόρη τους.\nΠερισσότερα σε αυτή την κατηγορία: « ΘEOΔΩPOΣ NITΣIAKOΣ: Θα φέρει... άσπρη μέρα το «μαύρο κοτόπουλο»; BAΣIΛHΣ XHTOΣ: Ψάχνει γερά «στηρίγματα» στις ξένες αγορές »


Γιούνκερ: Η ιστορία θα δικαιώσει τη Μέρκελ για το προσφυγικό | Tribune.gr\nΑρχική ΚΟΣΜΟΣ Γιούνκερ: Η ιστορία θα δικαιώσει τη Μέρκελ για το προσφυγικό\nΔιαβάστε σχετικά για Άνγκελα Μέρκελ, Γερμανία, Ευρωπαϊκή Ένωση, Ευρωπαϊκή Επιτροπή, Ζαν Κλοντ Γιούνκερ, Λαθρομετανάστες, Μετανάστες, Πρόσφυγες,\nΤην πολιτική των «ανοιχτών συνόρων» της Άνγκελα Μέρκελ εξήρε ο πρόεδρος της Ευρωπαϊκής Επιτροπής Ζαν Κλοντ Γιούνκερ, μία ανάσα πριν από τις ευρωεκλογές, κατά τις οποίες το μεταναστευτικό παραμένει μείζον θέμα για τους ψηφοφόρους τόσο στη Γερμανία όσο και σε άλλες χώρες της Γηραιάς Ηπείρου.\nΗ Μέρκελ «έπραξε το σωστό το φθινόπωρο του 2015 και η ιστορία θα δείξει πως είχε δίκιο», τόνισε ο Γιούνκερ σε συνέντευξη που παραχώρησε στη γερμανική «Bild», αναφερόμενος στην απόφαση της Γερμανίδας καγκελαρίου να υποδεχθεί εκατοντάδες χιλιάδες πρόσφυγες και μετανάστες κατά τη μεταναστευτική κρίση.\nΗ Μέρκελ ηγήθηκε της Ε.Ε. ή ήταν υπεύθυνη για τον διχασμό της ερωτήθηκε επίσης ο Γιούνκερ.\nΑν και αναγνωρίζει τη μεγάλη επιρροή του Βερολίνου, ο πρόεδρος της Κομισιόν τόνισε ότι ένας μόνο άνθρωπος δεν μπορεί ούτε να ηγηθεί ούτε να διχάσει την Ε.Ε.\n«Στην Ευρώπη πάντοτε χρειάζεσαι αξιόπιστους συμμάχους και πολλούς φίλους αν θέλεις να επιτύχεις κάτι», εξήγησε.\nΑν και η Γερμανία δεν είναι «ταχύπλοο», αλλά μάλλον μεγάλο και αργό «δεξαμενόπλοιο» εντός της Ε.Ε., πρόσθεσε ο Γιούνκερ, σε κρίσιμες στιγμές, η Μέρκελ και άλλα «λαμπρά μυαλά» φρόντισαν να «φέρουν τους ανθρώπους πιο κοντά».


Μπάτσοι τραμπούκισαν γυναίκα δικηγόρο έξω από το δικαστήριο στη Θεσσαλονίκη\nΈνα ακόμα περιστατικό αστυνομικής βίας, ήρθε να προστεθεί στα χιλιάδες, αυτή τη φορά στη Θεσσαλονίκη.\nΤο περιστατικό σημειώθηκε την Παρασκευή 29 Ιουνίου, όταν ματατζήδες προσέβαλαν δικηγόρο μετά από υπόθεσή της έξω από τη δικαστική αίθουσα.\nΟι μπάτσοι επιτέθηκαν με βία, ύβρεις και απειλές στην δικηγόρο, μόλις εκείνη τους ζήτησε τα στοιχεία τους, εφόσον είχε δώσει και εκείνη τα δικά της, όταν της ζητήθηκαν.\nΕξίσου προκλητική ήταν η στάση τους και απέναντι στο σύζυγό της και σε άλλους δικηγόρους που διαμαρτυρήθηκαν για τη βίαιη και αδικαιολόγητη συμπεριφορά τους, εκείνη την ώρα.\nΣτη συνέχεια, και εν μέσω συνεχιζόμενων απειλών την προσήγαγαν και υπέβαλλαν μήνυση εναντίον της!\nΗ Εναλλακτική Πρωτοβουλία δικηγόρων Θεσσαλονίκης, καταδίκασε απερίφραστα την αυθαίρετη, αυταρχική και παράνομη συμπεριφορά των μπάτσων.\nΗ καταγγελία της Εναλλακτικής Πρωτοβουλίας:\n«Το περιστατικό θα ήταν γελοίο αν δεν ήταν εξοργιστικό, και σίγουρα δεν είναι καθόλου μεμονωμένο. Καταρχήν διότι δεν πρωταγωνίστησε μόνο ένας αστυνομικός αλλά πλήθος συναδέλφων του που έσπευσαν να τον συνδράμουν στον τραμπουκισμό μιας γυναίκας. Επιπλέον όμως, διότι το συγκεκριμένο συμβάν αποτελεί σύμπτωμα του γενικότερου αυταρχισμού που χαρακτηρίζει τα σώματα ασφαλείας και έχει ενταθεί στα χρόνια των Μνημονίων, παρά τις υποσχέσεις της κυβέρνησης ΣΥΡΙΖΑ-ΑΝΕΛ ότι θα έβαζε φραγμό στην ασυδοσία. Η «συνέχεια του κράτους» την οποία υπηρετεί η Αστυνομία του κ. Τόσκα ενισχύει την ατιμωρησία, ακριβώς επειδή οι αστυνομικοί ξέρουν ότι το περισσότερο με το οποίο κινδυνεύουν εάν ασκήσουν καταχρηστικά την εξουσία τους είναι μια ΕΔΕ που γίνεται για τα μάτια του κόσμου…\nΕπίσης, γνωρίζουμε σαν δικηγόροι ότι οι αστυνομικοί συμπεριφέρονται πολύ χειρότερα σε ευάλωτες ομάδες (πρόσφυγες, Ρομά, αστέγους κλπ) και γενικότερα σε απλούς πολίτες (απεργούς, διαδηλωτές στις Σκουριές κλπ), ενώ και η κατάθεσή τους στο δικαστήριο θεωρείται περίπου ως αμάχητο τεκμήριο. Η απόφαση του ΔΣΘ για 24ωρη αποχή διαμαρτυρίας τη Δευτέρα 9 Ιουλίου απέναντι στην αστυνομική αυθαιρεσία σε βάρος των συναδέλφων μας είναι σωστή. Η Εναλλακτική Πρωτοβουλία απαιτεί την τιμωρία των ενόχων για το συμβάν και καλεί τους αρμόδιους εισαγγελείς να πάρουν θέση και να μεριμνήσουν δεόντως προς αποφυγή στο μέλλον παρόμοιων παράνομων και αυταρχικών συμπεριφορών αστυνομικών. Ταυτόχρονα, καλεί τους δικηγόρους και τους πολίτες σε εγρήγορση για την υπεράσπιση των δημοκρατικών δικαιωμάτων από κάθε εξουσία (αστυνομική, δικαστική κλπ), ανεξάρτητα από την ιδιότητα των θυμάτων».\nΚαι σαν να μην έφταναν όλα αυτά, ήρθε και το κερασάκι στην τούρτα.\nΗ Ένωση Αστυνομικών Υπαλλήλων τοποθετήθηκε για το συμβάν και κατηγόρησε το θύμα, αναφέροντας: «κανείς δεν είναι υπεράνω του νόμου».\nΦυσικά, με το παραπάνω εννοούν τη δικηγόρο και όχι τους ίδιους, οι οποίοι αρνήθηκαν να δώσουν τα στοιχεία τους.\nΗ ανακοίνωση της Ένωσης Αστυνομικών Υπαλλήλων Θεσσαλονίκης:\n«Η Ένωση Αστυνομικών Υπαλλήλων Θεσσαλονίκης, μετά την ανακοίνωση του Δικηγορικού Συλλόγου Θεσσαλονίκης σχετικά με περιστατικό το οποίο εκτιλύχθηκε σήμερα στο Δικαστικό Μέγαρο μεταξύ συναδέλφων μας που εκτελούσαν υπηρεσία και δικηγόρου, αισθάνεται την ανάγκη να τοποθετηθεί και να προστατεύσει τους εμπλεκόμενους Αστυνομικούς, οι οποίοι άδικα κατ' εμάς στοχοποιούνται για αυταρχική και βίαιη συμπεριφορά.\nΟι Έλληνες Αστυνομικοί που εκτελούν υπηρεσία εντός των δικαστικών αιθουσών διευκολύνουν τους δικαστικούς λειτουργούς στην απονομή της δικαιοσύνης, εκτελώντας τις εντολές τους, ενώ παράλληλα είναι επιφορτισμένοι με την τήρηση της τάξης και την ομαλή διεξαγωγή των υποθέσεων.\nΘα πρέπει όλοι να αντιληφθούν ότι οφείλουν να συμμορφώνονται στις υποδείξεις των Αστυνομικών και ουδείς, ανεξαρτήτου ιδιότητας, δεν είναι υπεράνω του Νόμου.\nΕπίσης, κανείς δεν έχει το δικαίωμα να αρνείται σε ένστολο αστυνομικό να γνωστοποιεί τα στοιχεία του και να μην συμμορφώνεται στις υποδείξεις των Αστυνομικών.\nΤα όσα ακολούθησαν του περιστατικού, με χυδαίες ύβρεις εναντίον των Αστυνομικών και ευθείες απειλές που θυμίζουν άλλες εποχές, πιστεύουμε ότι αποτελούν ένα μεμονωμένο και ατυχές περιστατικό που δεν εκφράζει το σύνολο των δικηγόρων της πόλης μας.\nΑκόμα κι αν δεν μαχόμαστε από το ίδιο μετερίζι, αμφότεροι έχουμε ως κανόνα της εργασίας μας τους Νόμους και επιδιώκουμε την απόδοση δικαιοσύνης.\nΘα θέλαμε να τονίσουμε ότι οι συγκεκριμένοι Αστυνομικοί εκτελούν πολλά χρόνια υπηρεσία στο Δικαστικό Μέγαρο, γνωρίζουν πάρα πολύ καλά το αντικείμενο και ουδέποτε κατά το παρελθόν είχαν δημιουργήσει το παραμικρό πρόβλημα κατά την διάρκεια εκτέλεσης της υπηρεσίας τους στις δικαστικές αίθουσες.\nΓια τα υπόλοιπα τον λόγο έχει η δικαιοσύνη την οποία σεβόμαστε απεριόριστα».